cyanic-selkie/wikianc huggingface dataset:
ද හන්ගර් ගේම්ස්
තේමාවන්
කොලින්ස් සමඟ කළ සාකච්ඡාවකදී ඇය පැවසූ පරිදි මෙම කෘතිය උග්‍ර දිළිඳුකම, හාමත, පරිපීඩනය, සහ යුද්ධයේ ප්‍රතිවිපාක වැනි ප්‍රශ්න සමඟ පොරබදී. ඔවුන් සහභාගී විය යුතු හන්ගර් ගේම්ස් හීදීත්, ඔවුන්ගේ දිස්ත්‍රික්කයේදීත් පානෙම් වැසියන්ට මුහුණ පෑමට සිදුවන ආත්මාරක්ෂාව පිළිබඳ වූ අරගලයන් සම්බන්ධව මෙම කතාව ගනුදෙනු කරයි. අංගනයෙන් ඇතුලතත් පිටතත් රට වැසියන් පෙළෙන හාමතයත්, සම්පත් අවශ්‍යතාවත් ප්‍රධාන චරිත වලට අසරණ වාතාවරණයක් ඇති කරන අතර ඔවුන්ගේ ජීවත් වීමට දරන ප්‍රයත්නය තුළින් ඔවුන් එය මැඩපැවත්වීමට ක්‍රියා කරයි. තම පවුලට ආහාර සොයාගැනීමට කැට්නිස් හට දඩයම් කිරීමට සිදුවන බැවින් ඇයට එය තරඟයේදී අවශ්‍යවන කුසලතාවයක් වර්ධනය කරගැනීමට (දුන්න සහ ඊතලය හොඳින් හැසිරවීමේ හැකියාව) උදව් වන අතරම ජීවිතයට තර්ජනයක් ඇති කරන අවස්ථා හමුවේ කැපිටල් අගනුවරෙහි නීති ප්‍රතික්ෂේප කිරීමත් නිරූපණය කෙරේ. මෙම තරඟය හා පොප් සංස්කෘතිය අතර සමාන්තරත්වය යන විෂය සැලකීමේදී එන්ටටේන්මන්ට් වීක්ලී හි ඩැරන් ෆ්‍රැනිච් ලියා ඇත්තේ මෙම කෘතිය රියැලිටි ටෙලිවිෂන් වැඩසටහන් තියුණු උපහාසයකට ලක් කරන බවත් එමෙන්ම කැට්නිස් ගේ ඇඳුම් පැළඳුම් කට්ටලය යොදා ගනිමින් අනතුරුදායක විය හැකි අදහස් ප්‍රකාශ කරන සින්නාගේ චරිතය ප්‍රොජෙක්ට් රන්වේ හි ධනවාදී ඒකාධිපති අනුවාදයක තරඟකරුවෙක් වැනි බවත්ය.
මෙහි චරිත විසින් ගන්න තීරණ හා උපායමාර්ග බොහෝදුරට සදාචාරාත්මකව සංකීර්ණ එවා වේ. තරඟය අතරවාරයේදී තරඟකරුවන් තම පෞරුෂත්වය ගොඩනගාගන්නේ ප්‍රේක්ෂක ජනයාට අවශ්‍ය ආකාරයටය. වොයිස් ඔෆ් යූත් ඇඩ්වකේට්ස් නම් වූ පුස්තකාල සඟරාව මඟින් හන්ගර් ගේම්ස් හි ප්‍රධානතම තේමාවන් ලෙසට "රාජ්‍ය පාලනය, ඒකාධිපතිවාදීත්වය සහ පුද්ගල නිදහස" නම් කර ඇත. මෙම ග්‍රන්ථ තිකයෙහි තේමාව වූ බලය සහ විනාශය ශේක්ස්පියර්ගේ ජූලියස් සීසර් වලට සමාන බව ප්‍රකශකයන් වූ ස්කොලාස්ටික් පෙන්වා දුන්හ.
චිත්‍රපටි අනුවාදය
ලයන්ස් ගේට් එන්ටර්ටේන්මන්ට් සමාගම ඊට සති කිහිපයකට පෙර මෙම නව කතාව ලොව පුරා බෙදාහැරීමේ අයිතිය ලබාගත් නීනා ජේකොබ්සන් ගේ නිෂ්පාදන සමාගම වන කලර් ෆෝස් සමඟ 2009 මාර්තු වලදී සම නිෂ්පාදන ගිවිසුමකට එලැඹිණි. අවුරුදු 5 කින් ලාභයක් උපයා නොතිබූ චිත්‍රාගාරය අනෙකුත් නිෂ්පාදන වල අයවැය වටලා හා වත්කම් විකුණා එතෙක් ඔවුන්ගේ විශාලතම වූ $88,000,000 ක් වූ අයවැය මෙම චිත්‍රපටිය සඳහා සුරක්ෂිත කරන ලදී. එම වරය ලබාගැනීමට "ඔවුන්ගේ (ලයන්ස්ගේට්) ආවතේවකාරයින් හැර අනෙක් සියල්ලක්ම අපට ඇමතුවා." යැයි කොලින්ස් ගේ ඒජන්තවරයා වූ ජේසන් ඩ්‍රැවිස් ප්‍රකාශ කළේය. Intending the film to have a PG-13 rating, චිත්‍රපටියට PG-13 තක්සේරුවක් බලාපොරොත්තු වෙමින් කොලින්ස් විසින්ම තිර රචක බිලී රේ හා අධ්‍යක්ෂක ගැරී රොස් ගේ උදවු මත මෙම කෘතිය චිත්‍රපටිය බවට අනුවර්තනය කරන ලදී. in collaboration with screenwriter Billy Ray and director Gary Ross. තිර රචනය මුල් කෘතියට අතිශයින්ම විශ්වාසවන්ත හා නිවැරදි ලෙසින් රචනා කොට ඇත. රොස් විසින් "චිත්‍රපටිය සාර්ථකව නිෂ්පාදනය කල හැකි එකම ආකාරය විෂයානුබද්ධ වීම යැයි දැනුනා." ලෙස පැවසුවේ කොලින්ස් ගේ උත්තම පුරුෂ වර්තමාන කාලයෙන් රචිත නව කතාව සමඟ එකඟ වෙමිනි.
විසි හැවිරිදි ජෙනිෆර් ලෝරන්ස් ව කැට්නිස් එවර්ඩීන් ගේ චරිතය සඳහා තෝරා ගන්නා ලදී. රූගත කරන කාලයේදී ලෝරන්ස් මෙම චරිතයට වඩා අවුරුදු 4ක් පමණ වැඩිමහල් වූ නමුත් කොලින්ස්ට දැනුනේ මෙම චරිතයට "යම්කිසි පරිණතියක් හා ප්‍රබලත්වයක්" වුවමනා බවකි. එම නිස ඇය කියා සිටියේ මෙම චරිතය සඳහා වයසින් අඩු කෙනෙකුට වඩා වයසින් වැඩි කෙනෙකු සුදුසු වන බවකි. කොලින්ස් තවදුරටත් එක් කලේ ඇය රචනා කළ චරිතය සත්‍ය වශයෙන්ම ග්‍රහණයට හසු කරගත් එකම පුද්ගලයා ලෝරන්ස් බවත් කැට්නිස් ගේ චරිතය නිරූපණයට අත්‍යවශ්‍ය වන සියළුම ගුණාංගයන් ඇය සතු වන බවත් ය. මෙම ග්‍රන්ථ සංග්‍රහයේ ලෝලියෙකු වූ ලෝරන්ස් මෙම චිත්‍රපටියේ භූමිකාව බාරගැනීමට දින 3 ක් ගත්තේ නිෂ්පාදන පරිමාව දැක තැතිගැනීමට ලක් වූ නිසවෙනි. ජෝශ් හචර්සන් සහ ලියාම් හෙම්ස්වර්ත් පිළිවෙලින් පීට සහ ගේල් ගේ චරිත සඳහා පසුව නළු පිරිසට ඇතුළත් කරන ලදී. 2011 වසන්ත කාලයේ අග භාගයේ දී නිෂ්පාදන කටයුතු ආරම්භ වූ අතර චිත්‍රපටිය 2012 මාර්තු 23 වෙනිදා තිරගත කරන ලදී. ආරම්භක සතියේදීම වාර්තාගත ලෙස උතුරු ඇමෙරිකාවේදී ඇමෙරිකානු ඩොලර් මිලියන $152.5 ක වාර්තාවක් තැබීමට හැකිවිය. ද හන්ගර් ගේම්ස්: කැචින්ග් ෆයර් නම් වූ මෙම කතා ත්‍රිත්වයෙහි දෙවන කොටස ඊලඟ වසරෙහි, එනම් 2013 නොවැම්බර් 22 වන දින තිරගතකරන ලදී.
පොල්මල් කරවලා
සර්පයින් අතරින් අලංකාර සර්පයෙක් ලෙසින් මල්සරාව /පොල්මල් කරවලාව හැදින්විය හැක. <BR/> ඉංග්‍රීසි භාෂාවෙන් golden tree snake, gliding snake, ornate flying snake, golden flying snake, gold and black tree snake, flying tree snake යන නම් වලින් මෙම සර්පයා හදුන්වයි. <BR/> විද්‍යාත්මක නාමය Chrysopelea ornata (Shaw, 1802)
උප විෂේශ
ලෝකය පුරා මොවුන්ගේ ප්‍රධාන උප විෂේශ 3ක් හමුවේ. <BR/> Chrysopelea ornata ornata (Shaw, 1802) <BR/> Chrysopelea ornata ornatissima (Werner, 1925) <BR/> Chrysopelea ornata sinhaleya (Deraniyagala, 1945)
හදුනා ගැනීම
Chrysopelea ornata සාමාන්‍යයෙන් කොළ පාටට හුරු ශරීර වර්ණයක් දැරුවත් බොහොමයක් සර්පයින්ගේ ශරීර වර්ණය පුෂ්ඨියව කලු පාටක් ගනී. එහි හරස් අතට කහ පැහැති පේලි දැක ගත හැක. ශරීරය මධ්‍යයෙහි රතු පාට තිත් ද සමහර අවස්ථා වල කහ පැහැති තිත්ද දැකීමට පුලුවන. මේ ආකාරයට වර්ණවත් ශරීරයක් දැරීම නිසා මෙම සර්පයාව පහසුවෙන් වෙනත් සර්පයෙකුගෙන් වෙන් කර හදුනා ගැනීමේ හැකියාවක් පවතී. <BR/> පැතලි හිසක් සහ හැකිලුනු ගෙලක් මේ සර්පයාගෙන් දැක ගත හැක. ඇසේ විශාල රවුම් කනිකාවක් පිහිටා ඇත. <BR/>සෙන්ටිමීටර 80- 120 පමණ දිගකට වර්ධනය වේ.
විෂ
මද විෂ සහිත සර්පයෙක් ලෙසින් පොල්මල් කරවලාව හදුන්වනු ලබයි. <BR/>
වාසස්ථාන
මොවුන් නිතරම ගස් හා පදුරු අතර වාසය කරයි. ඇතැම් විට ගස් වල තරමක් උසින් පිහිටි අතු වලත් මොවුන් දැක ගැනීමේ හැකියාවක් පවතී. උස ස්ථානයක ඉදලා පහල ස්ථානයකට පැනීමේ හැකියාවකුත් ඇති නිසා මොවුන්ට Flying Snake කියන නම ලැබෙන්න ඇතැයි සිතිය හැක. මොවුන්ට ඉතා වේගයෙන් සංචරණය කිරීමේ හැකියාවක් පවතී.
ආහාර
හූනන් වවුලන් ආහාරයට ගන්නා මේ සර්පයා සතුව තියෙන තියුනු ඇස් ඉගිලෙන පක්ෂීන් අල්ලා ගැනීමට ආධාර වේ.
බෝවීම
මොහුගේ බෝවීම බිත්තර මගින් සිදුවෙන අතර වර්ෂාව ඇති කාලයට ගැහැනු සර්පයා වරකට බිත්තර 6ත් 12ත් අතර සංඛ්‍යාවක් දැමීම සිදු කරයි.
මූලාශ්‍රය
http://www.snakelanka.blogspot.com/
ඕස්ට්‍රේලියානු කාන්තා ක්‍රිකට් කණ්ඩායමේ ඉන්දීය සංචාරය 2018
The Australia women's cricket team played the India women's cricket team in March 2018. The tour consisted of three Women's One Day Internationals (WODIs) which formed part of the 2017–20 ICC Women's Championship. Following the WODI matches, both teams played in a tri-series, with England women being the third team. Australia Women won the series 3–0 and became the number one ranked side in WODIs.
මමී (2016 චිත්‍රපටය)
මමී හෙවත් මමී - සේව් මී යනු 2016 ඉන්දියානු ද්වීභාෂා කන්නඩ සහ තෙලිඟු අධිස්වභාවික සංත්‍රාස චිත්‍රපටයකි. මෙහි ප්‍රධාන චරිත නිරූපණය සිදු කරන්නේ ප්‍රියංකා උපේන්ද්‍රා විසිනි. මෙය රචනය සහ අධ්‍යක්ෂණය කරන ලද්දේ ලෝහිත් එච්. විසිනි. මෙහි කන්නඩ චිත්‍රපටය නිෂ්පාදනය කරන ලද්දේ කේ. රවිකුමාර් විසින් KRK ප්‍රොඩක්ෂන්ස් යටතේ වන අතර, බෙදාහරින ලද්දේ හොරයිසන් ස්ටූඩියෝස් විසිනි. චින්නරි නම් වූ මෙහි තෙලිඟු ප්‍රභේදය නිෂ්පාදනය කරන ලද්දේ KRK ප්‍රොඩක්ෂන්ස් සහ ලක්ෂ්මී වෙන්කටේස්වරා මූවීස් යටතේ ය. සංගීත නිර්මාණය සිදුකරන ලද්දේ අජානීෂ් ලෝක්නාත් විසින් වන අතර, ගී පද රචනා කරන ලද්දේ යෝගරාජ් භාට් විසිනි.
කථාපුවත
සත්‍ය කථා පුවතක් පාදක කරගත් මමී - සේව් මී චිත්‍රපටය සත්මස් ගැබිනි මවක සහ ඇගේ සය හැවිරිදි දියණිය වටා ගෙතුණු හැඟීම්බර සංත්‍රාස චිත්‍රපටයකි. ප්‍රියාගේ (ප්‍රියංකා උපේන්ද්‍රා) සැමියාගේ මරණින් පසු පවුල බැංගලෝරය හැරදා ගෝව වෙත යයි. ඔවුන් විශාල වලව්වක් වෙත පැමිණෙන අතර, එහි දී ඔවුනට නොයෙකුත් අද්භූත දේවල්වලට මුහුණපෑමට සිදු වේ. මෙමගින් ඔවුන් මුහුණපාන ගුප්ත සිදුවීම් සහ ඒවා ජයගන්නා අයුරු නිරූපිත ය.
නිෂ්පාදනය
මමීහි ට්‍රේලරය මුදාහැරුණේ 2016 ජූනි 30 දින බෙංගලූරුහි ETA මෝල්හි දී ය. මෙම විශාල උත්සවයට උපේන්ද්‍රා සහ නිළි තාරා වැනි සුපිරි තරු රැසක් එක් විය.
ඊගා
ඊගාහි කථන විලාසය පියකු විසින් සිය දියණියට නින්දට යාමට පෙර පවසන කථාවක ආකාරයෙන් යුතු ය. මෙහි ප්‍රධාන චරිතය වන නානි සිය අසල්වැසි බින්දු හට පෙම් කරයි. බින්දු වෙත ආකර්ෂණය වන ධනවත් ව්‍යාපාරික සුදීප් නානිව මරා දමන්නේ ඔහු තමන්ට බාධාවක් ලෙස සලකමිනි. නානි ගෙමැස්සකු ලෙස යළි උපත ලබන අතර, ඔහු බින්දුව ආරක්ෂා කරමින් සිය මරණය වෙනුවෙන් පළිගන්නට උත්සාහ දරයි.
චිත්‍රපටය පිළිබඳ අදහස පහළ වූයේ 1990 දශකයේ ප්‍රසාද් විසින් මිනිසකුගෙන් පළිගන්නට උත්සාහ දරන මැස්සකු පිළිබඳ පවසමින් රාජමෞලිට විහිළු කළ අවස්ථාවකයි. මරියාද රාමණ්ණා (2010) චිත්‍රපටය අවසන් කිරීමෙන් පසුව රාජමෞලි මෙම සංකල්පය පිළිබඳ සිය අවධානය යොමු කළේ ය. ප්‍රසාද් එය තිර පිටපතක් ලෙස ගොඩනැගී ය. චිත්‍රපටයේ නිෂ්පාදන කටයුතු 2010 දෙසැම්බර් 7 දින ‍හයිදරාබාද්හි රාමනායිදු ස්ටූඩියෝස්හි දී ආරම්භ විය. මෙහි ප්‍රධාන ඡායාරූපකරණය 2011 පෙබරවාරි 22 දින ඇරඹි අතර, එය 2012 පෙබරවාරි තෙක් සිදු විය. ඊගාහි දෘශ්‍ය ප්‍රයෝග සහ ඩිජිටල් අතරමැදි කටයුතු මෙහෙයවන ලද්දේ පිළිවෙලින් මකුට VFX සහ අන්නපූර්ණ ස්ටූඩියෝස් ආයතන විසිනි.
චිත්‍රපටයේ ප්‍රභේද දෙක සමග ඊචා ලෙස මලයාලම් හඬකැවූ ප්‍රභේදය 2012 ජූලි 6 දින ලොව පුරා සිනමාහල් 1,100 පමණ ප්‍රදර්ශනය වීම ඇරඹිණි. ප්‍රධාන නළු නිළියන්ගේ රංගනය, රාජමෞලිගේ අධ්‍යක්ෂණය සහ දෘශ්‍ය ප්‍රයෝග විචාරක පැසසුමට ලක් විය. ₹ බිලියන 1.25 ඉක්මවූ ආදායමක් හිමි කරගත් ඊගා චිත්‍රපටය වසරේ ඉහළම ආදායම් ලබන තෙලිඟු චිත්‍රපට අතුරින් එකක් විය. මෙහි හින්දි හඬකැවූ ප්‍රභේදය මක්ඛි යන නාමයෙන් 2012 ඔක්තෝබර් 12 දින මුදාහැරුණු නමුත් සෙසු චිත්‍රපට මෙන් එය ආර්ථික වශයෙන් එතරම් සාර්ථක වූයේ නැත. ඊගා ජාතික චිත්‍රපට සම්මාන දෙකක් (හොඳම තෙලිඟු වෘත්තාන්ත චිත්‍රපටය සහ හොඳම විශේෂ ප්‍රයෝග), ෆිල්ම්ෆෙයාර් සම්මාන පහක්, සහ දකුණු ඉන්දියානු අන්තර්ජාතික චිත්‍රපට සම්මාන තුනක් හිමි කරගෙන ඇත. මෙම චිත්‍රපටය ටොරන්ටෝ ආෆ්ටර් ඩාර්ක් චිත්‍රපට උළෙල, ෂැංහයි අන්තර්ජාතික චිත්‍රපට උළෙල, සහ මැඩ්‍රිඩ් අන්තර්ජාතික චිත්‍රපට උළෙලවල්හි දී ප්‍රදර්ශනය කොට තිබේ.
කථාපුවත
නිදා ගැනීමට නොහැකි වන ලාබාල දැරියක ඇගේ පියාගෙන් තමන්ට නින්දට යාමට කථාවක් කියාදෙන මෙන් ඉල්ලා සිටියි‍. මුලින් මඳක් පැකිළුණ ද ඔහු ඇයට නානි නම් ගෙමැස්සකුගේ කථාව කියා දෙයි.
නානි යනු ගිනිකෙලි පිළියෙල කිරීමේ විශේෂඥයකු වන තරු‍ණයෙකි. ඔහු සිය අසල්වාසිනිය වන බින්දු හට පෙම් කරයි. බින්දු ක්ෂුද්‍ර කලා ශිල්පිනියක වන අතර ඇය ප්‍රොජෙක්ට් 511 නම් රාජ්‍ය-නොවන සංවිධානයක (NGO) කටයුතු කරයි. බින්දු ද නානිට පෙම් කරන නමුත් ඇය ඒ වග නොපෙන්වයි. සිය NGO සඳහා මූල්‍ය ආධාර ලබාගැනීම පිණිස බින්දු ධනවත්, බලවත් ව්‍යාපාරිකයකු වන සුදීප්ගේ කාර්යාලය වෙත යයි. ඔහු ඇයට ආකර්ෂණය වේ. ඇයව මිතුරු කරගැනීමේ අරමුණින් ඔහු ₹ මිලියන 1.5ක මුදලක් පිරිනමා ඇගේ විශ්වාසය දිනා ගනියි. නානි තමන්ට බාධාවක් ලෙස දකින සුදීප් ඔහුව මරාදමන්නට සැලසුම් කරයි. එක් රැයක නානි බින්දුහට ඇගේ ක්ෂුද්‍ර කලාකෘතියක් නිර්මාණයට උපකාර කරයි. මෙම නිර්මාණය පැන්සල් තුඩකින් තැනූ මාල පෙත්තකි. නැවත නිවස වෙත පැමිණෙන අතරතුර සුදීප් නානිව පැහැරගෙන ඔහුව මරාදමන්නේ එම මරණය අනතුරක් ලෙස පෙනෙන අයුරිනි. මෙම අනතුර පිළිබඳ නොදන්නා බින්දු මියයමින් සිටින නානි හට දුරකථනයෙන් අමතා ඔහුට විවාහ යෝජනාවක් කරයි; මියයාමට පෙර නානිට ඇසෙන අවසන් වදන් එයයි. අනතුරුව ඔහු ගෙමැස්සකු ලෙස උපත ලබන අතර ඔහුට සිය පෙර ආත්මය පිළිබඳ මතක නැත.
මැස්සාගේ මතකය යළි ඉස්මතු වන්නේ ඔහු සුදීප් සහ බින්දුව මුණගැසීමෙන් පසුවයි. සුදීප්, දැඩි කම්පාවට පත්ව සිටින බින්දුහට තමන් සමග නව දිල්ලියේ අධ්‍යාපන අමාත්‍යවරයා හමුවීමට පැමිණෙන මෙන් පවසන්නේ ඇගේ NGO පිළිබඳ ආකර්ෂණීය ඉදිරිපත් කිරීමක් කළහොත් ඔහු ඇයට ජාතික මට්ටමේ පිළිගැනීමක් ලබාගැනීමට උපකාර වන බව පවසමිනි. ගුවන් තොටුපළට යන අතරතුර මැස්සා සුදීප්ගේ වාහනය අනතුරට පත්වීමට සලස්වයි. අනතුරුව මැස්සා වා-පළිහ මත "මම නුඹව මරා දමනවා" යනුවෙන් සටහන් කරයි. මේ හේතුවෙන් සුදීප් පීඩනෝන්මාදී තත්ත්වයට පත්වෙයි. සිය නිදන කාමරයට වී නානි පිළිබඳ සිතමින් වැළපෙන බින්දු දකින මැස්සා තමන් නානි බව ඇයට ඒත්තු ගන්වන්නේ ඇගේ කඳුළු බිඳුවලින් මේසය මත ලිවීමෙනි. නානි මරණයට පත්වූ අයුරු මැස්සා ඇයට හෙළි කරයි. සුදීප්ගෙන් පළිගන්නට ඔවුහු දෙදෙන ඉටාගනිති. මැස්සා පිළිබඳ සුදීප්ගේ සිත තුළ පවතින බිය හේතුවෙන් ඔහුගේ වෘත්තීමය සහ පෞද්ගලික දිවියේ නොයෙකුත් ගැටලු ඇතිවෙයි. සිදුවීම් මාලාවකින් පසුව ඔහුගේ සියලු මුදල් ගිනිබත් වන්නේ ඔහුව දිළිඳු තත්ත්වයට ඇද දමමිනි.
සුදීප් මන්ත්‍රකරුවකුගෙන් දැනගන්නේ නානි මැස්සකු ලෙස යළි උපත ලබා ඇති බවත්, මැස්සා පළිගැනීමට තැත් කරන බවත් ය. සුදීප් නානිව මරාදැමීමට උත්සාහ කළ ද, මැස්සා පලායන්නේ පරිපථ ලුහුවීමක් ද සිදුකරමිනි. මේ හේතුවෙන් මන්ත්‍රකරු මියයන අතර, සුදීප් සිහි විසඥ වේ. නානි සහ බින්දු සිතන්නේ සුදීප් මියගොස් ඇති බවයි. නමුත් ඔහුගේ ව්‍යාපාර සහායකයා විසින් සුදීප්ව බේරාගනියි. බින්දු ද මැස්සාට උපකාර කරන බව වටහා ගැනීමෙන් පසු සුදීප් වියරු වෙයි. ₹ බිලියන 7ක රක්ෂණ මුදලක් ලබාගැනීමේ අපේක්ෂාවෙන් සුදීප් සිය ව්‍යාපාර සගයාව මරාදමයි.
සුදීප් බින්දුව සිය නිවස වෙත රැගෙන යන අතර, නානි ඔවුන් පසුපසින් පැමිණෙයි. නානි ඉඳිකටුවක් ආධාරයෙන් සුදීප්ට දැඩි ලෙස තුවාල සිදු කරයි. නමුත් නානිගේ පියාපතක් කඩා දමන සුදීප් එම ඉඳිකටුවෙන්ම ඇන නානිට මාරාන්තික තුවාල සිදුකරයි. දැල්වෙන ගිනිකූරක ගිනිදැල්ල තුළින් පනින නානි කොකාගස්වා තිබූ තුවක්කුව තුළට ගමන් කරයි. එවිට එය පත්තු වේ. සුදීප් පසුකොට යන උණ්ඩය ඔක්සිජන් සිලින්ඩරයක් තුළට කිඳාබසියි. සිලින්ඩරය පුපුරා යන්නේ සුදීප්ව මරණයට පත් කරමිනි. මැස්සාගේ පියාපත රැගෙන යන බින්දු එයින් සුරයක් තනයි. එක් දිනෙක රැකියාව බලායන අතරතුර සන්ධ්‍යාවේ ඇයට ඝෝෂාවක් ඇසෙයි. නැවතත් මැස්සකු ලෙස උපත ලබාසිටින නානි සිය පැමිණීම එත්තු ගැන්වීමට ඔහුට ඉඳිකටුවකින් අනියි‍.
සම්භවය, තිර පිටපත සහ නළුවරණය
චිත්‍රපටයේ සංකල්පය බිහි වූයේ 1990 දශකයේ පසු කාලයේ තිර රචක කේ. වී. විජයේන්ද්‍ර ප්‍රසාද්ගේ මනසේ ය. එම කාලයේ ඔහු සිය පුත්‍රයා වූ එස්. එස්. රාජමෞලි සමග සංවාදයක දී මිනිසකුගෙන් පළිගන්නට උත්සාහ කරන ගෙමැස්සකු පිළිබඳ විහිළුවක් සිදුකොට ඇත. ප්‍රසාද් පසුව මෙම අදහස 1830 දශකය පසුබිම් වන ඉංග්‍රීසි-භාෂා චිත්‍රපටයක් සඳහා උචිත තිර පිටපතක් ලෙස සංවර්ධනය කළේ ය. මෙම කථාවෙහි සිය පවුල වහල් භාවයෙන් මුදා ගැනීමට උත්සාහ දරන අප්‍රිකානු-ඇමරිකානු තරුණයකු මැස්සකු වී නැවත උපදින අයුරු ගොඩනැංවිණි. මරියාද රාමණ්ණා (2010) චිත්‍රපටය සම්පූර්ණ කිරීමෙන් පසු, රාජමෞලි වෙනත් චිත්‍රපටවලින් වෙනස් වන සුවිශේෂී චිත්‍රපටයක් අධ්‍යක්ෂණය කිරීමට අදහස් කරමින් සිටියේ ය. අනුතරුව ඔහු ඊගා ද්වීභාෂා චිත්‍රපටයක් ලෙස තෙලිඟු සහ දෙමළ භාෂාවලින් තැනීමට තීරණය කළේ ය. මෙහි දී සෑම දර්ශනයක්ම, කථාබහක්ම එක් එක් භාෂාවට ඒක වරක් බැගින් දෙවරක් රූගත කිරීමට සිදු විය. මෙහි දෙමළ ප්‍රභේදය වූ නාන් ඊ චිත්‍රපටය රාජමෞලිගේ දෙමළ සිනමාව තුළ කුළුඳුල් අධ්‍යක්ෂණය විය. මෙම චිත්‍රපටය ඉදිරිපත් කරන ලද්දේ සුරේෂ් ප්‍රොඩක්ෂන්ස්හි දග්ගුබාති සුරේෂ් බාබු විසිනි.
සිය වෘත්තියේ ප්‍රථම වරට රාජමෞලි විසින් පිටපත ලියා නිමවීමෙන් පසුව නළුවරණය සිදුකරන ලදී. එයට හේතුව කථාවේ මෙම චරිත වෙනුවෙන් උචිත නළුවන් තෝරාගැනීමක් සිදු කිරීමට අවශ්‍ය වීමයි. මෙහි කථා නායකයා වන නානි ප්‍රධාන නළු නිළියන් තිදෙනා අතුරින් ප්‍රථමයෙන්ම තෝරාගත් චරිතයයි. ඔහු සිය රූගත කිරීම් දින 25ක් ඇතුළත් සම්පූර්ණ කළේ ය. දෙවනුව සමන්තා රුත් ප්‍රභූ මෙහි ප්‍රධාන නිළියගේ චරිතය සඳහා තෝරාගැනිණි. රාජමෞලි විසින් මැස්සාගේ මිනිස් විරුද්ධවාදියාගේ චරිතය සඳහා සුදීප්ව තෝරාගත්තේ රාන් (2010) චිත්‍රපටයේ ඔහුගේ රංගන ප්‍රතිභාව දැකීමෙනි. චිත්‍රපටයේ නානිගේ මිතුරාගේ චරිතය සඳහා නොයෙල් සීන්ව තෝරාගැනිණි. සිය දුෂ්ට චරිතය සඳහා සුදීප් ආභාසය ලබාගත්තේ 1983 කන්නඩ චිත්‍රපටයක් වූ භක්ත ප්‍රලාද චිත්‍රපටයෙනි; ඔහු විසින් නිරූපණය කළ චරිතය එදිරිවාදී චරිතයකට වඩා "නරක පුද්ගලයකු"ගේ චරිතයක් විය යුතු යැයි ඔහු අදහස් කළේ ය.
චිත්‍රපටයේ නිෂ්පාදන කටයුතු නිල වශයෙන් 2010 දෙසැම්බර් 7 දින හයිදරාබාද්හි දී උත්සවාකාරයෙන් ආරම්භ විය. චිත්‍රපටයේ මුල් ප්‍රභේදය මාස හයකට අධික කාලයක් පුරා රූගත කෙරුණු අතර, ඒ සඳහා ආසන්න වශයෙන් ₹ මිලියන 110ක වියදමක් දැරීමට සිදු විය. නිර්මාණයේ ගුණාත්මකභාවය මඳ යැයි රාජමෞලිට හැඟුණු හෙයින් එහි කටයුතු නැවත ආරම්භ කෙරිණි. චිත්‍රපටයේ අවසන් අයවැය ₹ මිලියන 260 සහ ₹ මිලියන 400 අතර අගයයක් ගන්නට ඇතැයි ඇස්තමේන්තු කෙරේ.
රූගත කිරීම සහ පශ්චාත්-නිෂ්පාදනය
ප්‍රධාන ඡායාරූපකරණය 2011 පෙබරවාරි 22 දින හයිදරාබාද්හි දී ආරම්භ විය; චිත්‍රපටයෙන් සියයට අනූවක් පමණම රූගත කෙරුණේ නගරයේ රාමනායිදු ස්ටූඩියෝස්හි දී ය. 2011 මාර්තුවේ මුල් කාලයේ ෂාම්ෂාබාද් අසල අම්මපල්ලිහි ශ්‍රී සීතා රාමචන්ද්‍ර ස්වාමි දේවාලයේ දී ජවනිකාවක් රූගත කෙරිණි. පළමු රූගත කිරීම් කාර්ය සටහනේ දී නානි, සමන්තා සහ සුදීප් සිටින දර්ශන රූගත කෙරුණු අතර, එය මාර්තු 16 වන විට අවසන් විය. අප්‍රේල් මස වනවිට රූගත කිරීම් අඩාළ වූයේ චිත්‍රපට සේවකයින් සහ නිෂ්පාදකයින් අතර පැවති කම්කරු මතභේදයක් හේතුවෙනි. මෙම වර්ජනය දිගටම පැවතියහොත් ඊගා හයිදරාබාදයෙන් ඉවතට ගෙනයාමට රා‍ජමෞලි සලකා බලමින් සිටියේ ය. 2011 සැප්තැම්බර් මුල් කාලයේ කෝකපේට්හි දී රූගත කිරීම් ඉදිරියට ගෙන යන ලදී. 2012 පෙබරවාරි වන විට ප්‍රධාන ඡායාරූපකරණය අවසන් වීම සහ පශ්චාත්-නිෂ්පාදන කටයුතු ආරම්භ වීම සිදු විය.
රාජමෞලි අනුව, ජවනිකාවක් රූගත කිරීමට පෙර චිත්‍රපට කණ්ඩායම විසින් සෑම දිනයකම කථාපුවරුවේ (storyboard) 3D වීඩියෝවක් සලකා බලා ඇත. එක් එක් ජවනිකාව රූගත කිරීමෙන් පසුව, සංස්කරණය සහ ප්‍රති-පටිගතකිරීම් කටයුතු සිදුකරන ලද්දේ සරල greyscale සජීවීකරණය ආධාරයෙනි. ඇරී ඇලෙක්සා කැමරාවක්, මූලික කාච (prime lens), සහ ස්කෝර්පියෝ හා ස්ට්‍රාඩා දොඹකර ද ප්‍රධාන ඡායාරූපකරණයේ දී භාවිතා විය. මහේක්ෂ ඡායාරූපකරණයේ දී ඒෂණ (probe) කාචයක් සහ අති-තීව්‍රතා ආලෝකකරණයක් භාවිතා විය. සෙන්තිල් කුමාර්හට f8.0ක අවම f-stop අගයයක් සහිත විශේෂ කාචයක් භාවිතා කිරීමට සිදු විය; පුළුල් කැමරා විවර‍ය සඳහා අපේක්ෂිත දර්ශන ලබාගැනීමට ඉහළ-තීව්‍රතාවකින් යුත් ආලෝකකරණයක් භාවිතා කිරීමට සිදු විය. වෘත්තීමය විභේදනයට ආසන්නතම විභේදනයක් ලබාගත හැකි කුඩාම කැමරාව වූ GoPro කැමරා ඔහු විසින් භාවිතා කරන ලදී. අතිශයින් මන්දිත චලන රූගත කිරීම සඳහා Phantom Cam භාවිතා විය. ඇතැම් දර්ශන තත්පරයට රූපරාමු 2,000ක ශීඝ්‍රතාවෙන් රූගත කෙරිණි.
දෘශ්‍ය ප්‍රයෝග
මකුට VFXහි ආර්. සී. කමලකන්නන් සහ පීට් ඩ්‍රේපර් විසින් ඊගාහි දෘශ්‍ය ප්‍රයෝග මෙහෙයවන ලදී. රාහුල් වේණුගෝපාල් චිත්‍රපටයේ පසුතල අධීක්ෂක සහ මැට් සිතුවම් ශිල්පියා ලෙස කටයුතු කළේ ය. පසුකලෙක රාජමෞලිගේ බාහුබලි: ද බිගිනිං වෙනුවෙන් කටයුතු කළ වී. ශ්‍රීනිවාස් මෝහන් මෙම චිත්‍රපටයේ කෙටි ජවනිකාවක් සඳහා දායකත්වය සපයා ඇත. මැස්සාගේ රුව නිර්මාණය මාස හතරක් තුළ සිදු කිරීමට රාජමෞලි සැලසුම් කොට තිබුණ ද, එයට මාස දාහතරක් ගත විය.
සජීවීකරණ හා සම්බන්ධ කටයුතුවලින් සියයට අනූවක් පමණම සිදුවූයේ හයිදරාබාද්හි ය. සෙසු සියයට දහයක පමණ කොටස එක්සත් ජනපදයේ දී සම්පූර්ණ කෙරිණි. ඉන්දු-ආසියානු පුවත් සේවාවේ සම්මුඛ සාකච්ඡාවක දී ඩ්‍රේපර් පැවසූයේ මැස්සාව සැලසුම් කිරීමට තමන් විශේෂඥයින් දහතුන් දෙනකු සහ සජීවීකරණ ශිල්පීන් රැසකින් සමන්විත කණ්ඩායමක් සමග කටයුතු කළ බවයි. චිත්‍රපටයේ මැස්සාගේ ඇස්වලට උගේ මුහුණෙන් සියයට 80ක පමණ ප්‍රමාණයක් අයත් වූ නිසා රාජමෞලි සිතූයේ එය වඩාත් හැඟීම් දනවන ආකාරයෙන් නිර්මාණය කළ යුතු බවයි. මෙයට නිදසුනක් ලෙස ඔහු 1986 පික්සර් ඇමරිකානු කෙටි චිත්‍රපටයක් වූ Luxo Jr. දැක්වී ය. පළමු සජීවීකරණ ශිල්පීන් කණ්ඩායම විසින් නිර්මාණය කොට තිබූ මැස්සාගේ රුව සම්බන්ධයෙන් රාජමෞලි සෑහීමකට නොවූ අතර, ඔහු මැස්සාගේ සවිස්තර අංග ප්‍රතිනිර්මාණය කරවන ලදී. ප්‍රබල කාච උපයෝගී කර ගනිමින් චිත්‍රපට කණ්ඩායම ශීතකරණයක තැන්පත් කළ බෝතලයක වූ සිහි විසඥ කළ මැස්සන් පිරිසක් රූගත කළේ දුෂ්කරතා මධ්‍යයේ ය. එම දර්ශන විශාල කිරීමෙන් පසුව, රාජමෞලි විසින් මැස්සන්ගේ මුහුණේ පෙනුම වෙනස්කොට තිරය ඉදිරියේ එම මුහුණට ආයාචනාත්මක ස්වරූපයක් ගෙනදුන්නේ ය. ඩ්‍රෙපර්, සංකල්ප සිත්තරුන් තිදෙනකු, නිරූපණ ශිල්පීන් තිදෙනකු, ඡායිත නිර්මාණ ශිල්පීන් දෙදෙනකු, කේශ සහ රෝම අලංකරණ ශිල්පීන් දෙදෙනකු සහ සජීවීකරණ ශිල්පීන් කිහිප දෙනකු ඇතුළු පුද්ගලයින් ගණනාවකින් සැදුම් ලත් කණ්ඩායම මාස දෙකක් තුළ මැස්සාගේ රුව සජීවීකරණය කළහ. මැස්සාගේ හිස සහ රෝම සැලසුම් කරන ලද්දේ උගේ දේහය සහ පියාපත් හැඩගැන්වීමෙන් පසුව ය. මෙම ක්‍රියාවලිය ඉක්මන් කරමින් මැටි ආකෘති භාවිතයෙන් මැස්සාගේ රුව වැඩිදියුණු කරන ලදී. සුදීප් සහ මැස්සා සිටින දර්ශන සජීවීකරණයේ දී ශිල්පීන්ට නොයෙකුත් දුෂ්කරතාවන්ට මුහුණදීමට සිදුවූයේ මැස්සාගේ හැඟීම් නිරූපණයේ දී මුහුණට වඩා උගේ සිහින් පාද හැසිරවීම භාවිතා කිරීමට සිදුවීම නිසායි.
ඇතැම් විශේෂ ප්‍රයෝග ඉන්දියාව තුළ සැලසුම් කළ නොහැකි විය. මේ නිසා මකුට VFX ආයතනය ආමේනියාව, චීනය, ඉරානය, ඊශ්‍රායලය, රුසියාව, එක්සත් රාජධානිය සහ එක්සත් ජනපදය වැනි රටවල සජීවීකරණ විශේෂඥයින්ගේ සහාය ලබාගත්තේ ය. සමාගමේ සාමාජිකයින් 30කින් යුත් කණ්ඩායම රංගන න්‍යායන් සහ කෘමි ආකෘති පිළිබඳ පුහුණු වැඩසටහනකට ද සහභාගී වූහ. ආසන්න වශයෙන් මිනිත්තු 90ක පමණ කාලයක් පුරා පරිගණක-ජනිත රූපකරණය භාවිතා කළ පළමු ඉන්දියානු චිත්‍රපටය ද ඊගා ය. චිත්‍රපටය තුළ සජීවී-ක්‍රියාදාම සජීවීකරණ දර්ශන 2,234ක් ඇතුළත් විය. 2012 ජූනි මැද වන විට, රාජමෞලි විසින් දර්ශන 1,970ක් අනුමත කොට තිබිණි. අවසන් ප්‍රභේදය අපේක්ෂිතව පැවති දර්ශන 226ක් අනුමත වීමෙන් පසුව චිත්‍රපට ඒකකයට පෙන්වන ලදී. දෘශ්‍ය ප්‍රයෝග සඳහා වැය වූ පිරිවැය ₹ මිලියන 70ක් ලෙස ඇස්තමේන්තු කෙරිණි.
තේමා
චිත්‍රපටයේ ප්‍රධාන තේමාව පළිගැනීමයි. මරාදැමුණු මිනිසකුගේ ආත්මය මැස්සකු ලෙස පුනරුත්පත්තිය ලබා සිය ඝාතකයාගෙන් පළිගන්නට උත්සාහ දරයි. රාජමෞලි මෙය සහ ඩේවිඩ් ක්‍රෝනන්බර්ග්ගේ The Fly (1986) චිත්‍රපටය අතර යම් සමානතාවන් දුටුවේ ය. එහි සිදුවන්නේ විද්‍යාඥයකු සිය පරීක්ෂණයක් වැරදීමෙන් මැස්සකු බවට පත්වීමකි. නමුත් ඊගා යනු විද්‍යා ප්‍රබන්ධ චිත්‍රපටයකට වඩා "සමාජ-ෆැන්ටසි"යකි. අන්නපූර්ණ අන්තර්ජාතික චිත්‍රපට පාසල සහ මාධ්‍ය විශ්වවිද්‍යාලයේ (AIFSM) පැවති රැස්වීමක දී, ඔහු මැස්සා සහ සුදීප් අතර ඇතිවන සටනින් දුබල මැස්සා ජයගැනීම ගොලියාත් පරදා ඩේවිඩ් ලද ජයග්‍රහණයට මෙන්ම 1983 ක්‍රිකට් ලෝක කුසලානයේ දී ඉන්දියාව ලද විජයග්‍රහණයට සමාන කළේ ය. ක්‍රේසි මෝහන් විසින් චිත්‍රපටය අපුර්ව සගෝදරර්ගල් (1989) නම් පළිගැනීමේ චිත්‍රපටය සමාන කොට තිබේ. එම චිත්‍රපටයේ ප්‍රධාන චරිතය වූ අප්පු (කමල් හාසන්) කුරු මිනිසෙකි.
ද හින්දු පුවත්පතේ මාලතී රංගරාජන්හට මෝහන් පැවසූයේ චිත්‍රපටයේ පිටපත Stuart Little (1999) සහ ෂ්රෙක් (2001) වැනි චිත්‍රපටවලට තරමක් සමාන වුවත්, මැස්සකු විසින් යම් තැනැත්තකුට හිංසා කිරීම නැවුම් අදහසක් බවයි. දෙමළ චිත්‍රපට ඉතිහාසඥයකු මෙන්ම නළුවකු ද වන මෝහන් වී. රාමන්ට අනුව, නාන් ඊ චිත්‍රපටයේ නල්ල නේරම් (1972) සහ නීයා (1979) වැනි සතුන් කේන්ද්‍ර කරගත් චිත්‍රපටවල මෙන් ප්‍රධාන මිනිස් චරිතයක් ඇතුළත් නොවේ. චිත්‍රපට විචාරක භාරද්වාජ් රංගන් දකින්නේ ඊගාහි ප්‍රධාන චරිතය යතාර්ථවාදී, වෝල්ට් ඩිස්නි සමාගම විසින් නිර්මිත සජීවීකරණ චිත්‍රපටවලට පරස්පර එකක් බවයි. මිඩ් ඩේ පුවත්පත විසින් ඊගා විවාහ දිනයේ අනතුරකට ලක්ව කැරපොත්තකුව නැවත උපත ලබන මිනිසකු පිළිබඳ කියැවෙන Cockroach (2010) නම් ඕස්ට්‍රේලියානු කෙටි චිත්‍රපටයට සමාන කරයි.
චිත්‍රපටයේ ද්විතීයික තේමාව මරණයෙන් මතු ප්‍රේමයේ පැවැත්ම පිළිබඳ වේ. රංගන් ඊගා චිත්‍රපටය හොල්මන් චිත්‍රපටයක් වැනි යැයි පවසන්නේ මියගිය ප්‍රධාන චරිතය අර්බුදකාරී ආත්මයක් ලෙසින් සිය ප්‍රියයන් අතරට පැමිණෙන හෙයිනි. ද නිව් ඉන්ඩියන් එක්ස්ප්‍රස්හි මාලිනී මන්නාත් සඳහන් කරන්නේ සුදීප් බින්දු‍ට සමීප වීමට දරන උත්සාහය මැස්සා විසින් ව්‍යර්ථ කරන දර්ශනය Ghost (1990) චිත්‍රපටය සිහිගන්වන බවයි. මායන්ක් ෂේඛර් ප්‍රධාන නළු නිළි දෙපළ අතර සම්බන්ධතාව විවේචනය කරමින් පවසා ඇත්තේ රහසින් පසුපස යාම ප්‍රේමනීයත්වයේ ස්වරූපයක් බවයි. මාලතී රංගරාජන් පැවසූයේ ආකෘතික චිත්‍රපටවල දක්නට ලැබෙන ප්‍රධාන නිළිය කෙරෙහි ආශාවක් ඇරඹුණු විගස දුෂ්ටයා වීරයාට තර්ජනය කරනු වෙනුවට මෙම චිත්‍රපටයේ ආරම්භයේ දීම දුෂ්ටයා විසින් වීරයාව මරාදැමීම වැනි "දැඩි පියවරක්" අනුගමනය කොට ඇති බවයි.
තන්ත්‍රවාදය භාවිත කිරීම පිළිබඳ අදහස් දක්වමින්, ද නිව් ඉන්ඩියන් එක්ස්ප්‍රස්හි කෘති ග්‍රෝවර් පවසන්නේ මන්ත්‍රකරුගේ මරණය භස්මාසුරට සමාන බවයි. ඉන්දියානු පුරාණෝක්තිවේදයේ එන මෙම අසුරයා ශිවගෙන් වරමක් තබාගන්නේ සිය අතින් කිසිවකුගේ හිසක් ස්පර්ශ කළහොත් එම පුද්ගලයා අළු වී යන පරිදි ය. භස්මාසුර ශිවගේ හිස ස්පර්ශ කිරීමට උත්සාහ දරන විට විෂ්ණු මෝහිනීගේ වේශය මවාගෙන එතැනට පැමිණෙයි. භස්මාසුර තමන්ගේම හිස ස්පර්ශ කරන විට ඔහු අළු වී යයි. මාලතී රංගරාජන් අනුව, චිත්‍රපටයේ තන්ත්‍රවාදී තේමා කළු මායාවන් බී. විට්ටලාචාර්ය අධ්‍යක්ෂණය කළ චිත්‍රපට සිහි ගන්වයි.
සංගීතය
ඊගා සහ නාන් ඊහි ධ්වනිපථය ගීත පහකින් (මින් එකක් චිත්‍රපටයේ තේමා ගීතයේම ප්‍රතිසංකලනයකි) සමන්විත අතර එය නිර්මාණය කරන ලද්දේ එම්. එම්. කීරවානි විසිනි. කීරවානි පැවසූයේ චිත්‍රපටයේ පළිගැනීමේ තේමාව සහ ප්‍රධාන චරිතය (මැස්සා) විශ්වීය සංකල්ප නිසා ඔහුට තිබූ "එකම අභියෝගය" නම් එහි සංගීතය තුළ "සුවිශේෂි වාර්ගික හෝ ප්‍රාදේශික ලක්ෂණ" ඇතුළත් නොවීමට වග බලාගැනීම බවයි. මැස්සන් විසින් නැගූ ගුමුගුමු නාදය මෙහි ස්වර නිර්මාණය තුළට ඇතුළත් කළ ඔහු, දර්ශනයේ ඇති භාවාත්මක ස්වරූපය අනුව එය උස් පහත් කරලීම සිදුකළේ ය. නාන් ඊහි ධ්වනිපථය වෙනුවෙන් ගීත රචනය සඳහා රාජමෞලි මදන් කාර්කි සම්බන්ධ කරගත්තේ එන්තිරන් (2010) චිත්‍රපටයේ ඔහුගේ නිර්මාණ දැකීමෙනි. එසේම සෑම ගීතයක්ම චිත්‍රපටයේ ගලායාමේ දී වැදගත් වන ආකාරය ඔහු පැහැදිළි කළේ ය. රාජමෞලි දර්ශන කිහිපයක් නිරූපණය කොට පෙන්වූ අතර එය කාර්කිට ගීත රචනය සඳහා පහසුවක් විය.
ඊගාහි ධ්වනිපථය හයිදරාබාද් නගරාශ්‍රිත ගාචිබෞලිහි බ්‍රහ්ම කුමාරිස් ඇකඩමියේ ශාන්ති සරෝවාර්හි ප්‍රවර්ධන උත්සවයක දී මුදාහැරුණේ 2012 මාර්තු 30 දින ය. නාන් ඊ සඳහා වූ ධ්වනිපථය චෙන්නායිහි සත්‍යම් සිනෙමාහි ප්‍රවර්ධන උත්සවයක දී අප්‍රේල් 1 දින මුදාහැරිණි. ඊගාහි ධ්වනිපථය iTunes ඔස්සේ නිකුත් කිරීම අප්‍රේල් 3 තෙක් ප්‍රමාද කෙරුණේ චෞරත්ව සහ නීතිවිරෝධී බාගැනීම් වැළැක්වීම පිණිසයි.
ද හින්දු පුවත්පත වෙනුවෙන් රචනා කරමින් සංගීතා දේවී දන්දූ මෙම ධ්වනිපථය හැඳින්වූයේ, "මියුරු... පසුබිම් සංගීතයෙන් පැහැදිළිව වෙනස්, ඈඳුම් රහිතව සන්සුන්භාවයේ සිට විනෝදකාමී සහ ස්පන්දන විලාසයෙන් ගලායන බවයි". ද හින්දු පුවත්පතේ තවත් විචාරකයකු වූ එස්. ආර්. අශෝක් කුමාර් විසින් විජේ ප්‍රකාශ්ගේ "කොන්ජම් කොන්ජම්" පරිවර්තනය අගයකොට ඇත. "ඊඩා ඊඩා"හි වයලීන භාවිතය අගය කළ කුමාර් "ලවා ලවා" ගීතය "හොඳ ගීතයක්" බව පැවසී ය. ද ටයිම්ස් ඔෆ් ඉන්ඩියාහි කාර්තික් පසුපුලේති රචනාකොට තිබුණේ කීරවානි "සිය උපරිම දායකත්වය ලබාදෙන්නේ [රාජමෞලි]ට පමණක් බැව් පෙනෙන බවයි", ඔහු මෙම ධ්වනිපථය හැඳින්වූයේ "හොඳම ඒවායින් එකක්" ලෙසයි.
මුදාහැරීම
ඊගා, සමග නාන් ඊ සහ ඊචා චිත්‍රපට 2012 ජූලි 6 දින සිනමාහල් 1,100ක පමණ මුදාහැරිණි. තමිල් නාඩු රජය විසින් නාන් ඊ මත 30%ක විනෝදාස්වාද බදු පනවන ලදී. ඊගාහි හින්දි හඬකැවූ ප්‍රභේදය මක්ඛි යන තේමාවෙන් 2012 ඔක්තෝබර් 12 දින මුදාහැරිණි. මීට අමතරව චිත්‍රපටය චීන සහ ස්වාහිලි භාෂාවන්ට හඬකවා පිළිවෙලින් Kungfu Housefly සහ ඉන්සි යන තේමාවන්ගෙන් නම්කරන ලදී. මින් දෙවනුවට සඳහන් චිත්‍රපටය, "කිසාසි චා ම්විෂෝ" (මැස්සා: අවසන් පළිගැනීම) යන උද්‍යෝග පාඨය සමග මුදාහැරිණි. ඉන්සි චිත්‍රපටය ටැන්සානියාව, කෙන්යාව, උගන්ඩාව, රුවන්ඩාව, බුරුන්ඩි සහ කොංගෝ ජනරජයේ මුදාහැරුණේ ඊගා අප්‍රිකාව තුළ මුදාහැරුණු ප්‍රථම තෙලිඟු චිත්‍රපටය බවට පත් කරමිනි.
බෙදාහැරීම
තෙලිඟු ප්‍රභේදය සඳහා බෙදාහැරීමේ අයිතීන් ₹ මිලියන 340කට අලෙවි කෙරිණි. PVP සිනෙමා විසින් නාන් ඊහි බෙදාහැරීමේ අයිතිය හිමි කරගත්තේ ₹ මිලියන 50ක මුදලක් ගෙවීමෙනි. ඉන්දියාවෙන් පිට, 14 රීල්ස් එන්ටර්ටේන්මන්ට් ආයතනය විසින් ඊගා සහ නාන් ඊ බෙදාහරින ලද්දේ ෆිකස් සමග අනුබද්ධව ය. රිලයන්ස් එන්ටර්ටේන්මන්ට් ආයතනය විසින් මක්ඛිහි බෙදාහැරීමේ අයිතීන් හිමි කරගන්නා ලදී.
චෞරත්වය
ඊගා මුදාහැර සතියකට පසුව, එය චෞරත්ව ප්‍රභේදයක් මුදාහැර ඇත; චිත්තූර් දිස්ත්‍රික්කයේ වරදයියාපාලෙම් තියටරයේ දී කිසිවකු විසින් එය නීතිවිරෝධී ලෙස රූගත කොට තිබිණි. චෞරත්ව පිටපත්වල වෝහාරික දියසලකුණු විමර්ශනයක දී මේ සඳහා කැම්රෙකෝඩරයක් භාවිතා වී ඇති බව නිර්ණය කෙරිණි. ඩිජිටල් දියසලකුණුකරණය හේතුවෙන් විමර්ශකයින් හට නාන් ඊ චෞරත්වය සිදුවූ ස්ථානයේ ප්‍රභවය ලෙස කොයිම්බතෝර්හි සිනමාශාලාවක් හඳුනාගත හැකි විය.
ගෘහස්ථ මාධ්‍ය
2012 නොවැම්බර් මස, ආදිත්‍ය මියුසික් වෙතින් ඊගා චිත්‍රපටය ඉංග්‍රීසි උපසිරැසි සහිතව බ්ලූ-රේ ආකාරයෙන් නිකුත් කරන ලද්දේ DTS-HD MA 5.1 සිසාළ ධ්වනිය සමගිනි. මෙම නිකුතුව සමග චිත්‍රපටය නිර්මාණය කළ අයුරු විස්තර වන පැය දෙකක DVD තැටියක් ද ඇතුළත් විය.
බොක්ස් ඔෆීස්
ව්‍යාපාර විශ්ලේෂක කෝමල් නහ්තා අනුව, ඊගා එහි පළමු ප්‍රදර්ශන දිනයේම දකුණු ඉන්දියාව තුළ ₹ මිලියන 170ක ශුද්ධ ආදායමක් ලබා ඇත. එහි ආරම්භක සති අන්තයේ දී, එක්සත් ජනපදය තුළ මෙය සිනමාහල් 31කින් US$ 538,996ක සමස්ත ආදායමක් උපයාගත්තේ ය. එනම් සිනමාශාලාවකින් $17,387ක සාමාන්‍ය ආදායමක් හිමි විය. දින දහයක් ඇතුළත, නාන් ඊ තමිල් නාඩුවේ සිනමාහල් 208ක් තුළ ₹ මිලියන 130ක සමස්ත ආදායමක් හිමි කරගත්තේ ය. මෙහි දෙවන සති අන්තයේ දී, ඊගා එක්සත් ජනපදය තුළ සිනමාහල් 42කින් $253,334ක දළ ආදායමක් උපයා ගත්තේ, දින දහයක් ඇතුළත එරටින් $913,046ක සම්පූර්ණ ආදායමක් හිමි කරගනිමිනි. ඒ වනවිට, නාන් ඊ එක්සත් ජනපදය තුළ $14,259ක සමස්ත දළ ආදායමක් උපයාගෙන තිබිණි. නාන් ඊ සති තුනක් ඇතුළත තමිල් නාඩු බොක්ස් ඔෆීස් ක්ෂේත්‍රය තුළ ₹ මිලියන 180ක් උපයාගත්තේ ය. මෙය ද්වීභාෂා, තෙලිඟු-දෙමළ චිත්‍රපටයක් තැබූ වාර්තාගත ආදායමකි. 2012 අගෝස්තු මුල් කාලය වන විට, තෙලිඟු සහ දෙමළ ප්‍රභේදවල සංයුක්ත ආදායම ₹ මිලියන 570ක් විය.
බැංගලෝර් මිරර් පුවත්පත අනුව, 2012 අගෝස්තු වන විට චිත්‍රපටය ලොව පුරා ₹ බිලියන 1.15ක දළ ආදායමක් උපයාගෙන තිබිණි. මෙහි අවසන් දළ ආදායම ₹ බිලියන 1.25 සිට 1.3 දක්වා වනු ඇතැයි ඇස්තමේන්තු කෙරිණි. ඊගා එක්සත් ජනපදය තුළ ආසන්න වශයෙන් $ මිලියන 1.08ක දළ ආදායමක් උපයාගෙන තිබිණි. මෙය එරට ඉහළම ආදායම් ලද තෙලිඟු චිත්‍රපටවලින් එකක් විය. දින 50ක් ඇතුළත ₹ මිලියන 246.6ක් සහ ₹ මිලියන 85ක බෙදාහරින්නාගේ ආදායමක් උපයාගැනීමෙන් පසුව මෙය තමිල් නාඩුවේ ඉහළම ආදායම් ලබන ද්වීභාෂා චිත්‍රපටය ලෙස නම්කෙරිණි. මෙම චිත්‍රපටය අරුන්දතී (2009) චිත්‍රපටයේ දෙමළ හඬකැවූ ප්‍රභේදය උපයාගෙන තිබූ ₹ මිලියන 65ක බෙදාහරින්නාගේ ආදායම් වාර්තාව අභිබවා ගියේ ය.
විචාරක ප්‍රතිචාරය
Rediff.comහි රාධිකා රාජමණි ඊගා වෙත තරු පහෙන් හතරක් ලබාදුන්නා ය. මෙහි දෘශ්‍ය ප්‍රයෝග, නිරූපණයන් සහ සිනෙමාරූපණය අගය කළ ඇය පැවසූයේ සුදීප් "තිරයේ නැරඹීමට තරම් අගනා" බවයි. ද ටයිම්ස් ඔෆ් ඉන්ඩියාහි කාර්තික් පසුපුලාති සහ එම් සුගාන්ත් යන දෙදෙනාම ඊගාට තරු පහෙන් හතරක් ලබාදුන්හ. පසුපුලේති පැවසූයේ එමගින් "වාරයේ හෝ ඇතැම්විට දශකයේ ලොමුදැහැ ගන්වන සංත්‍රාසයක් ගෙනදෙන" බවයි. සුගාන්ත් පැවසූයේ එය "වානිජ චිත්‍රප‍ට නිර්මාණකරණයේ අනර්ඝ කෘතියක් බවයි. එය සෑම අතින්ම ලද සුදුසුකම් නොලද විජයග්‍රහණයකි". CNN-නිව්ස්18හි රජීව් මසාන්ද් චිත්‍රපටයට තරු පහෙන් හතරක් ලබාදෙමින් එහි සංකල්පය පැසසූ අතර, ඔහු තවදුරටත් පැවසූයේ සුදීප් ඔහුගේ චරිතය "සැබෑ චිත්‍ර කථා පොතක ආකාරයෙන්" සහ "කාටූන්මය පැහැයකින්" යුතුව නිරූපණය කරන බවයි. බොලිවුඩ් හුංගාමා වෙනුවෙන් ලියමින් සුභාෂ් කේ. ජා ඊගාහි "තියුණු ග්‍රහණයකින් යුත් කථන විලාසය" අගය කළ අතර, එය "චංචල කථා පුවතකින්" මුවාවී ඇතැයි පැවසී ය. ඔහු තවදුරටත් රචනා කළේ, "ධෛර්යවන්ත, ප්‍රයෝගකාරී සහ නියම චිත්‍රපටයක් වන මෙය යුගයේ විනෝදාස්වාදීම නිර්මාණය බවයි". හින්දුස්ථාන් ටයිම්ස් වෙනුවෙන් රචිත සිය විචාරයෙහි අනූපමා චොප්රා මෙම චිත්‍රපටයට තරු පහෙන් හතරක් ලබාදෙමින් මෙය හැඳින්වූයේ "යා යුතුම පිස්සු රෝලර් කෝස්ටර් සවාරියක්" බවත් සහ "[ඇය] වසර ගණනාවකින් දැක ඇති වඩාත් ආගන්තුකම චිත්‍රපටය" බව ය. ඩේලි නිව්ස් ඇන්ඩ් ඇනලයිසිස්හි ශබානා අන්සාරි සිය විචාරය තුළ ඊගා වෙත තරු පහෙන් තුනක් ලබාදෙමින් මෙහි සජීවීකෘත මැස්සා "උදාර අදහස්" ඇති "නව-යුගයේ ඉන්දියානු වීරයකු" බව පැවසුවා ය.
ඇගයුම්
60වන ජාතික චිත්‍රපට සම්මාන උළෙලේ දී ඊගා හොඳම තෙලිඟු වෘත්තාන්ත චිත්‍රපටය සහ හොඳම විශේෂ ප්‍රයෝග යන සම්මාන හිමි කරගත්තේ ය. පසුව එය ආන්ධ්‍රා ප්‍රදේශ් රජය වෙතින් පිරිනමන බී. නාගි රෙඩ්ඩි අනුස්මරණ සම්මානය හිමි කරගත්තේ ය. 60වන ෆිල්ම්ෆෙයාර් සම්මාන දකුණ උළෙලේ දී ඊගා නිර්දේශ හතක් සහ සම්මාන පහක් හිමි කරගැනීමට සමත් විය. මෙම සම්මාන අතරට හොඳම චිත්‍රපටය - තෙලිඟු, හොඳම අධ්‍යක්ෂක - තෙලිඟු, සහ හොඳම සහාය නළුවා - තෙලිඟු (සුදීප්) යන සම්මාන ඇතුළත් විය.
සමන්තා ෆිල්ම්ෆෙයාර් හොඳම නිළිය සම්මානය තෙලිඟු සහ දෙමළ යන ප්‍රවර්ගයන්ගෙන් දිනාගත්තේ පිළිවෙලින් ඊගා සහ නීතානේ එන් පොන්වසන්තම් චිත්‍රපටවල ඇගේ රංගනය වෙනුවෙනි. මෙලෙසින් ඇය භාෂා දෙකෙන්ම එකම වර්ෂයක දී මෙම සම්මාන දෙකම හිමි කරගත් දෙවන ඉන්දියානු නිළිය (1993දී තේවර් මගන් සහ අංකුරම් චිත්‍රපට වෙනුවෙන් හොඳම නිළිය සම්මානය ලද රේවතීට පසුව) බවට පත්වූවා ය. 2වන දකුණු ඉන්දියානු අන්තර්ජාතික චිත්‍රපට සම්මාන උළෙලේ දී, ඊගා නිර්දේශ හතක් සහ සම්මාන තුනක් හිමි කරගත්තේ ය. මෙම සම්මාන තුන වූයේ හොඳම චිත්‍රපටය, හොඳම සිනෙමාරූපණය සහ ඍණාත්මක චරිතයක හොඳම නළුවා යන සම්මානයයි. රවීන්දර් රෙඩ්ඩි 2013 බ්‍රසීලයේ ෆැන්ටස්පෝආ අන්තර්ජාතික මනඃකල්පිත චිත්‍රපට උළෙලේ දී හොඳම කලා අධ්‍යක්ෂක සඳහා සම්මානය හිමි කරගත්තේ ඊගා වෙනුවෙන් ඔහු දැක්වූ දායකත්වය නිසායි. 2013 නොවැම්බරයේ අටවන වාර්ෂික ටොරන්ටෝ ආෆ්ටර් ඩාර්ක් චිත්‍රපට උළෙලේ දී මෙම චිත්‍රපටය හොඳම නියම චිත්‍රපටය, සමූහයක් සමග නැරඹිය හැකි හොඳම චිත්‍රපටය සහ හොඳම දෘශ්‍ය ප්‍රයෝග ඇතුළු සම්මාන නවයක් දිනාගත්තේ ය. 2013 7වන විජේ සම්මාන උළෙලේ දී සුදීප් හොඳම දුෂ්ටයා සම්මානය හිමි කරගත්තේ නාන් ඊහි ඔහුගේ රංගනය වෙනුවෙනි. 2012 නන්දි සම්මාන උළෙලේ දී ඊගා සම්මාන අටක් හිමි කරගත් අතර, මෙහි දී හොඳම අධ්‍යක්ෂක, හොඳම දුෂ්ටයා සහ හොඳම සංගීත අධ්‍යක්ෂක යන සම්මාන පිළිවෙලින් රාජමෞලි, සුදීප් සහ එම්. එම්. කීරවානි හිමි කරගත්හ.
ඊගා මැඩ්‍රිඩ් අන්තර්ජාතික චිත්‍රපට උළෙලේ දී නිර්දේශ හයක් හිමි කරගත් එකම තෙලිඟු චිත්‍රපටය වන අතර, එය ප්‍රථම ඉන්දියානු හොඳම චිත්‍රපට නිර්දේශිතය ද වේ. චිත්‍රපට උළෙලේ 2013 ප්‍රභේදයේ නාමයෝජනා අතරට හොඳම චිත්‍රපටය, හොඳම සහාය නළුවා (සුදීප්) සහ හොඳම සිනෙමාරූපකයා (සෙන්තිල් කුමාර්) යන නිර්දේශ ඇතුළත් විය. මෙම චිත්‍රපටයට 2013 දකුණු කොරියාවේ බුචොන් අන්තර්ජාතික මනඃකල්පිත චිත්‍රපට උළෙල සඳහා ආරාධනාවක් ද හිමි වූ අතර, 2013 ඔක්තෝබරයේ පැවති 18වන බුසන් අන්තර්ජාතික චිත්‍රපට උළෙලේ ප්‍රදර්ශනය කළ පස්වන විදේශ-භාෂා චිත්‍රපටය ද මෙයයි.
උරුමය
ඊගාහි රංගනය වෙනුවෙන් සුදීප් ජාතික ගෞරවාදරයට පාත්‍ර විය; රජිනිකාන්ත් ඔහුට පැවසූයේ, "මේ වන තෙක් මා සිතා සිටියේ හොඳම දුෂ්ටයා මමයි කියා. නමුත් ඔබ ඒ අතින් මා අභිබවා ගියා" යනුවෙනි. ඔහුගේ රංගනය අක්කිනේනි නාගාර්ජුනා, මහේෂ් බාබු, සහ රාම් ගෝපාල් වර්මා ඇතුළු ප්‍රකට පුද්ගලයින් විසින් ද අගය කරන ලදී; වර්මා පැවසූයේ තමන් සුදීප්ගේ හැකියාව හඳුනාගත්තේ ඊගා නැරඹීමෙන් පසුව බවත්, "බොහෝදෙනකු චිත්‍රපටයේ ඔහුගේ රංගනය ඇගයුම් සඳහා පාදක කරගන්නේ, මැස්සා සමග ඔහුගේ හැඟීම් ප්‍රකාශයට ගරු කරමිනි. නමුත් එතැන මැස්සකු ඇතැයි මනසින් මවාගෙන රංගනයේ යෙදීම කෙතරම් අපහසුදැයි අධ්‍යක්ෂකවරයකු ලෙස මා හට වටහා ගත හැකියි" යනුවෙනි. නාන් ඊ චිත්‍රපටයේ සුදීප්ගේ රංගනය චිත්‍රපට නිර්මාණ ශිල්පී චිම්බු දේවන්ව විස්මයට පත්කළ නිසා දේවන් ඔහුව සිය පුලි (2015) චිත්‍රපටයේ එදිරිවාදියා‍ගේ චරිතයට සම්බන්ධ කරගත්තේ ය.
2012 CII මාධ්‍ය සහ රසවින්දන සමුළුවේ දී ඉන්දියානු සිනමාවේ ශතසංවත්සරය පිළිබඳ කථා කරමින් චිත්‍රපට නිර්මාණකරුවකු වන ශේඛර් කපූර් පැවසූයේ අන්තර්ගතය සහ කථාව අතින් ප්‍රාදේශික සිනමාවන් හින්දි සිනමාව අභිබවා යන බවයි. මෙයට උදාහරණ ලෙස ඔහු ඊගා චිත්‍රපටය දැක්වී ය. කපූර් පැවසූයේ තමන් එහි කථාව සහ තාක්ෂණය භාවිතා කොට තිබූ ආකාරය හේතුවෙන් විස්මයට පත්වූ බවයි. ඔහු මෙය "හොලිවුඩ් සුපිරිවීර චිත්‍රපටයකට දෙවැනි නොවන" බව පැවසී ය. ෂාරුක් ඛාන් හැඳින්වූයේ ඊගා යනු "විස්මිත නියම" චිත්‍රපටයක් බවත්, එය දරුවන් සමග "නැරඹිය යුතුම" චිත්‍රපටයක් බවත් ය. ලාවන්‍යා ත්‍රීපති තමන් භාලේ භාලේ මගදිවෝයි (2015) චිත්‍රපටයේ නානි සමග කටයුතු කිරීමට පාදක වූ හේතු තුනක් ලෙස ඊගාහි නානිගේ රංගනය දැක්වූවා ය.
භීමනේනි ශ්‍රීනිවාස රාඕගේ ප්‍රහසන චිත්‍රපටයක් වන සුඩිගඩු (2012) තුළ ඊගා දෙවරක්ම ප්‍රහසනයට ලක් කෙරේ; එහි ආරම්භක නාමාවලියේ දී දැරියක සිය පියාට නින්දට යාමට කථාවක් පවසන හෙන් ඉල්ලයි. එසේම මෙහි කථා නායකයා පාතාල රැජිනකහට මැස්සාගේ ඉඳිකටුව ඇතුළු රාජමෞලි විසින් නිර්මාණය කළ ආයුධ යොදාගෙන ඇයව මරාදමන බවට තර්ජනය කරන දර්ශනයක් ද වේ. 2012 දෙසැම්බරයේ දී, ඊගා සහ සුදීප් රාධිකා රාජමණිගේ Rediff.comහි "2012 ඉහළම තෙලිඟු චිත්‍රපට පහ" සහ "2012 හොඳම තෙලිඟු නළුවන්" ලැයිස්තුවල මුල් ස්ථානයෙහි විය; ඇයට අනුව, සුදීප් චිත්‍රපටය තුළ "අමතක නොවන" සලකුණක් තබා ඇති අතර, කථාවේ දුෂ්ටයා ලෙස ඔහු පිළිබඳ "විශිෂ්ට වාර්තාවක්" අපට මවා පෙන්වයි. Reddifහි ශෝභා වොරියර් විසින් සුදීප් "2012 ඉහළම දෙමළ නළුවන්" ලැයිස්තුවට ද ඇතුළත් කොට ඇත. ඔහුගේ රංගනය "විශිෂ්ට වන අතර, දෙමළ සිනමාවේ වෙනත් කිසිදු නළුවකුටත් වඩා උසස්" බවත් එය "වසරේ හොඳම රංගනය ලෙස හැඳින්විය යුතු" බවත් ඇය රචනා කොට ඇත. රාධිකා රාජමණි ඇගේ "2012 ඉහළම තෙලිඟු අධ්‍යක්ෂකවරුන්" ලැයිස්තුවේ රාජමෞලිට ප්‍රථම ස්ථානය ලබා දී ඇත. මෙය 2013 ජනවාරියේ දී ප්‍රකාශයට පත්කෙරිණි.
2015 අගෝස්තුවේ දී ද ටයිම්ස් ඔෆ් ඉන්ඩියාහි පූජා දරාඩේ විසින් ඊගා ඇය විසින් සැකසූ "මියයාමට පෙර නැරඹිය යුතු තෙලිඟු චිත්‍රපට" ලැයිස්තුවට ඇතුළත් කොට ඇත; ඇය පැවසූයේ එය "උසස් ගුණාත්මයකින් යුත් බවත්, නිර්මාණශීලීත්වය සාධනීය අයුරින් කෙසේ යොදාගත හැකි ද යන්න ඉන් පෙන්වන බවයි". 2016 අප්‍රේල් මස ද හින්දු පුවත්පත සමග පැවති සාකච්ඡාවක දී, දෙමළ නළු සූරියා පැවසූයේ සාගර සංගමම් (1983), ඊගා, බාහුබලි: ද බිගිනිං, සහ මනම් (2014) වැනි චිත්‍රපටය වඩා ගතානුගතික චිත්‍රපටවලට වඩා බොහෝ කල් මතකයේ රැඳී පවතිනු ඇති බවයි.
බාහිර සබැඳි
ප්‍රවර්ගය:2010 දශකය තුළ දෙමළ-භාෂා චිත්‍රපට
සාරු මාරු
සාරු මාරු යනුවෙන් හැඳින්වෙන්නේ පුරාතන විහාර සංකීර්ණයකින් සහ බෞද්ධ ලෙන් සමූහයකින් යුත් පුරාවිද්‍යා අඩවියකි. මෙය පිහිටියේ ඉන්දියාවේ මධ්‍ය ප්‍රදේශ් හි සෙහොරේ දිස්ත්‍රික්කයේ බුධානි ටෙහ්සිල් හි පංගෝරාරියා ගම්මානය අසල ය. මෙම ස්ථානය සාංචියට 120 km පමණ දකුණින් පිහිටියේ ය.
විස්තරය
"Panguraria Top View Closeup detail.jpg පියදසි නාම/ රාජකුමාල ව/ සංවාසමනෙ/ ඉමං දේසං පපුනිථ/ විහාර(ය)තාය්(ඒ)
"(රාජාභිෂේකයෙන් පසුව) "පියදසි" නම් (වූ) රජ (වරෙක) සිය අවිවාහක බිසව සමඟ සිටි (පාලක) කුමාර අවධියේ විනෝද චාරිකාවක් සඳහා මෙම ස්ථානයට පැමිණියේ ය.""
එම අභිලේඛනයට අනුව අශෝක නෙම බෞද්ධ විහාර සංකීර්ණය බැහැදැක ඇත්තේ කුමාර සමයේ මධ්‍ය ප්‍රදේශයේ පාලකයාව සිටි කාලයේ ය. එකල ඔහුගේ නිවහන වූයේ වීදිශාවයි. බෞද්ධ සම්ප්‍රදායයෙහි අශෝකගේ භාර්යාව වීදිශාදේවී ලෙස හඳුන්වනු ලබයි.
බාහිර සබැඳි
ප්‍රවර්ගය:ඉන්දියාවේ පැරණි ජනාවාස පැවති ස්ථාන
ද නයිට් වොච්මන්’ස් ජර්නල්
ද නයිට් වොච්මන්’ස් ජර්නල් 2014 වසරේ නිකුත් වූ දකුණු කොරියානු රූපවාහිනී කතා මාලාවකි.
සියැටල්
සියැටල් (also Sealth, Seathl or See-ahth) (c. 1786 – June 7, 1866)
ඇංග්ලෝ-සැක්සානු එංගලන්තයෙහි ඉතිහාසය
ඇංග්ලෝ-සැක්සානු එංගලන්තය යනු, රෝමානු බ්‍රිතාන්‍යය අවසානයෙහි සිට වසර 1066 දී වූ නෝර්මන් ආක්‍රමණය දක්වා, 5වන සිට 11වන සියවස් දක්වා පැවති මධ්‍යතන එංගලන්තයෙහි මුල් අවදිය වෙයි. එත්ල්ස්ටන් රජ (පා. 927–939) යටතෙහි වසර 927 දී එංගලන්ත රාජධානිය ලෙසින් එක්සත් කරණු ලැබීමට පෙර  විවිධ ඇංග්ලෝ-සැක්සානු රාජධානි වලින් එය සමන්විත විය. 11වන සියවසෙහි එංගලන්තය, ඩෙන්මාර්කය සහ නෝර්වේ අතර පැවති පෞද්ගලික සංගමයක් වූ කෙටි කලක් පැවති  මහා කනූට් රජුගේ  උතුරු මුහුදු අධිරාජ්‍යයෙහි කොටසක් බවට එය පත් විය.
ඇංග්ලෝ-සැක්සානුවරු යනු ජර්මැනික් භාෂා-කතා කරණ කණ්ඩායම්හී සාමාජිකයන් වන අතර, අසල පිහිටි වයඹදිග යුරෝපයෙහි සිට මහා බ්‍රිතාන්‍යය දිවයිනෙහි දකුණුදිග අර්ධය දක්වා සංක්‍රමණය වී ඇත. . මෙනයින් ඇංග්ලෝ-සැක්සානු ඉතිහාසය ආරම්භ වන්නේ රෝමානු පාලනය අවසානයෙහිදී උප-රෝමානු බ්‍රිතාන්‍යය කාල පරිච්ඡේදයෙහි වන අතර, 5වන සහ 6වන සියවස් තුලදී ඇංග්ලෝ-සැක්සානු රාජධානි බිහිවීම එහිදී සිදු වන අතර ( ප්‍රධාන රාජධානි සත ලෙසින් සාම්ප්‍රදායිකව හඳුන්වන: නොතම්බ්‍රියා, මර්සියා, ඊස්ට් ඇංග්ලියා, එසෙක්ස්, කෙන්ට්, සසෙක්ස්, සහ වෙසෙක්ස්), 7වන සියවසෙහිදී ඒවා  ක්‍රිස්තියානි බවට පත්වීම, වයිකිං ආක්‍රමණිකයන්ගේ සහ  ඩෙන්මාර්ක පදිංචිකරුවන්ගේ තර්ජනය, 9වන සහ 10වන සියවස්හිදී වෙසෙක්ස් ආධිපත්‍යය යටතේ ක්‍රමයෙන් එක්සත් එංගලන්තය බිහිවීම, සහ 1066 වසරෙහිදී  අවසානයෙහිදී විලියම් ද කොන්කරර් විසින් එංගලන්තයෙහි නෝර්මන් ආක්‍රමණය සිදුවිය.
ඇඩෙල්
ඇඩෙල් ලෝරි බ්ලූ ඇඩ්කින්ස් (උපත: 1988 මැයි 5) ඉංග්‍රීසි ජාතික ගායිකාවක සහ ගීත රචිකාවියක වෙයි. ඇය 2006 වසරේ දී ප්‍රාසාංගික කලාව සහ තාක්ෂණය සඳහා වූ BRIT පාසලෙන් උපාධිය ලැබුවාය. ඇගේ මිතුරියක විසින් ඇගේ සංගීත ආදර්ශනයක් (Demo) මයිස්පේස් සමාජ ජාලයෙහි ප්‍රචාරය කිරීමෙන් පසු, 2006 වසරේදීම ඇඩෙල් XL රෙකෝඩින්ස් ආයතනය විසින් පටිගත කිරීමේ ගිවිසුමක් භාර දෙනු ලැබුවාය. 2007 වසරේදී ඇය BBC සවුන්ඩ් ඔෆ් 2008 ජයග්‍රහණය කරනු ලැබුවාය. 2009 වසරේ පැවති 51 වන වාර්ෂික ග්‍රැමී සම්මාන උළෙලේදී Best New Artist සහ Best Female Pop Vocal Performance සඳහා ඇය සම්මාන ලැබුවාය.
ඇඩෙල්, '21' නමින් හැඳින්වෙන ඇයගේ දෙවන ඇල්බමය 2011 වසරේ මුල් බාගයේ දී නිකුත් කළාය. එම ඇල්බමය සඳහා ඉතා හොඳ ප්‍රතිචාර ලැබුණු අතර "වසරේ ඇල්බමය" ඇතුළු ග්‍රැමී සම්මාන 6 ක්, "වසරේ බ්‍රිතාන්‍ය ඇල්බමය" ඇතුළු Brit සම්මාන 2 ක් සහ "ඇමරිකානු සංගීත සම්මාන" 3 ක් දිනා ගන්නට සමත් විය. එක්සත් රාජධානිය තුළ 16 වතාවක් ප්ලැටිනම් සහතික ලබා ගත් එම ඇල්බමය එදා මෙදා තුර බ්‍රිතාන්‍යයේ සිව්වන වැඩිම අලෙවියක් සහිත ඇල්බමය ද විය. එක්සත් ජනපදය තුළ, 1985 සිට නිකුත් වූ වෙනත් ඕනෑම ඇල්බමයකට වඩා වැඩි කාලයක් මුල් ස්ථානයේ රැඳෙන්නට "21" ඇල්බමය සමත් වූ අතර එය එක්සත් ජනපදය තුළ ඩයමන්ඩ් සහතික ලබා ඇත. ලෝකය පුරා එහි පිටපත් මිලියන 31 ක් අලෙවි වී ඇත.
"21" ඇල්බමයේ සාර්ථකත්වය නිසා ගිනස් ලෝක වාර්තා පොතෙහි වාර්තා කිහිපයකට සුදුසුකම් ලබන්නට ඇඩෙල් සමත් වූවා ය. "බිල්බෝඩ් හොට් 100" දර්ශකයේ හොඳම ඒකල ගීත 10 අතර එකවර තම ගීත 3 ක් ඇතුළත් කිරීමට සමත් වූ ප්‍රථම ගායිකාව ඇය යි. එමෙන්ම "බිල්බෝඩ් 200" දර්ශකයේ හොඳම ගීත ඇල්බම 5 අතරට තම ගීත ඇල්බම දෙකක් සමගාමීව ඇතුළත් කර ගැනීමට සමත් වූ ප්‍රථම කාන්තාව සහ "බිල්බෝඩ් හොට් 100" ගීත දර්ශකයේ හොඳම ගීත 5 අතරට තම ගීත දෙකක් ඇතුළත් කර ගැනීමට සමත් වූ ගායිකාව වශයෙන් ද ඇඩෙල් ගේ නම ගිනස් වාර්තා අතරට එක්වෙයි. UK සහ US ගීත ඇල්බම් දර්ශක වල වැඩිම කාලයක් ප්‍රථම ස්ථානයේ රැඳෙන්නට සමත් වූ කාන්තා කලාකරුවෙකුගේ ගීත ඇල්බමය වන්නේ ද "21" ගීත ඇල්බමය යි. 2012 වසරේ දී ඇය Skyfall නමැති ජේම්ස් බොන්ඩ් චිත්‍රපටය සඳහා එම නමින්ම යුතු "Skyfall ගීතය" ලියා පටිගත කළාය. එම ගීතය ඇකඩමි සම්මානයක්, ග්‍රැමී සම්මානයක් සහ හොඳම මුල් ගීතය සඳහා ගෝල්ඩන් ග්ලෝබ් සම්මානය දිනා ගත්තේය. වසර තුනක විරාමයකින් පසු 2015 වසරේ දී ඇඩෙල් ඇයගේ තෙවන ගීත ඇල්බමය "25" නිකුත් කලාය. එය වසරේ වැඩිම අලෙවියක් සහිත ගීත ඇල්බමය බවට පත් වූ අතර UK සහ US වල "පළමු සතියේ අලෙවිය සඳහා වූ වාර්තා" බිඳ දැමීමට සමත් විය. එහි එන "Hello ගීතය", නිකුත් වූ පළමු සතිය තුල දී ම ඩිජිටල් පිටපත් මිලියනයකට වඩා අලෙවි වූ පළමු ගීතය බවට පත් විය.
2011 සහ 2012 වසර වලදී බිල්බෝඩ් "වසරේ කලාකරු" ලෙසට ඇඩෙල් නම් කරන ලදී. 2012 වසරේදී VH1: "සංගීත ක්ෂේත්‍රයෙහි විශිෂ්ටතම කාන්තාවන් 100" ලැයිස්තුවෙහි 5 වන ස්ථානයෙහි ඇගේ නම සටහන් විය. Time සඟරාව 2012 සහ 2016 වසර වලදී "ලොව වඩාත් බලගතු (Influential) පුද්ගලයන්" ලැයිස්තුවට ඇගේ නම ඇතුළත් කරන ලදී. මිලියන 100 කට වඩා වැඩි අලෙවි වාර්තා සමගින් ඇඩෙල්, ලොව වැඩිම අලෙවියක් සහිත කලාකරුවෙක් ද වෙයි.
මුල් කාලීන දිවිය
ඇඩෙල් ලෝරි බ්ලූ ඇඩ්කින්ස් 1988 මැයි 5 වනදා ටොට්න්හැම්, ලන්ඩන් හිදී පෙනී ඇඩ්කින්ස් නම් ඉංග්‍රීසි ජාතික මවකට හා මාර්ක් එවන්ස් නම් වේල්ස් ජාතික පියෙකුට දාව උපන්නාය. ඇඩෙල්ට වයස අවුරුදු 2ක් වන විට එවන්ස්, ඇය සහ මව හැර දමා ගියේය. ඇය ගායනය ඇරඹුවේ වයස අවුරුදු හතරේදී ය. වයසින් වැඩෙද්දී ඇඩෙල්, කියවීමට වඩා වැඩි කාලයක් ගීත ගායනයට වැය කළාය. ඇය අවසාන වරට කියවූ කෘතිය වූයේ වයස අවුරුදු 6 දී කියවූ රෝල්ඩ් ඩාල් ගේ මැටිල්ඩා කෘතිය යි. 1997 දී වයස අවුරුදු 9 ක් වූ ඇඩෙල් සහ, එවකට ලී බඩු නිපදවන්නියක සහ වැඩිහිටි-ඉගෙනුම් සංවිධායකවරියක ලෙස කටයුතු කළ ඇගේ මව, එංගලන්තයේ දකුණු වෙරල අසබඩ පිහිටි බ්‍රයිටන් හි පදිංචියට ගියහ.
අවුරුදු දෙකකට පසු, 1999 දී ඇඩෙල් සහ මව නැවතත් ලන්ඩන් - පළමුව බ්‍රික්ස්ටන් සහ පසුව ඒ ආසන්න දිස්ත්‍රික්කයක් වූ බටහිර නෝර්වුඩ් - හි පදිංචියට පැමිණියහ. 2004 දී, වයස අවුරුදු 16 ක්ව සිටියදී ඈ විසින් රචනා කොට නිර්මාණය කළ ඇගේ ප්‍රථම පටිගත කිරීම වූ "Hometown Glory" සඳහා විෂයය වූයේ බටහිර නෝර්වුඩ් නගරය යි. ඇඩෙල් 2006 මැයි මාසයේ දී ප්‍රාසාංගික කලා සහ තාක්ෂණය සඳහා වූ BRIT පාසලෙන් උපාධිය ලැබුවාය. ලියෝනා ලුවිස් සහ ජෙසී J. එහි දී ඇගේ පන්ති සගයන් විය.
2006-10: ඇරඹුම සහ 19
උපාධිය ලැබීමෙන් සිව් මසකට පසු ඇය අන්තර්ජාල කලා ප්‍රකාශනයක් වන PlatformsMagazine.com සිව් වන කලාපයෙහි ගීත දෙකක් ප්‍රකාශයට පත් කළාය. පාසල් ව්‍යාපෘතියක් සඳහා ඇය සකස් කළ ගීත තුනක ආදර්ශනයක් මිතුරෙකුට ලබා දී තිබුණි. මිතුරා එම ආදර්ශනය මයිස්පේස් සමාජ ජාලය වෙත යොමු කර ඇති අතර එහි දී එය විශාල සාර්ථකත්වයකට පත් විය. ඒ හේතුවෙන්ම ඇඩෙල්ට XL Recordings හි ප්‍රධානියා වන රිචඩ් රසල් ගෙන් දුරකථන ඇමතුමක් ලැබුණි. එවකට ඇය දැන සිටි එකම පටිගත කිරීමේ සමාගම වූයේ Virgin Records පමණක් වූ බැවින් තමන්ට ලැබුණු මේ අවස්තාව සැබෑවක්ද යන්න පිළිබඳව ඇඩෙල් සැක පහල කළාය. එබැවින් ඇය, හමුව සඳහා තම මිතුරියකද කැටුව ගියාය. XL හි නික් හගට් විසින් ඇඩෙල්ව September Management හි කළමනාකාර ජොනතන් ඩිකින්ස් ට හඳුන්වා දුන් අතර 2006 ජුනි වලදී, ඩිකින්ස් ඇයගේ නිල නියෝජිතයා බවට පත් විය. September එවකට Jamie T කළමනාකරණය කරමින් සිටි අතර මෙය, එම බ්‍රිතාන්‍ය ගායක-ගීත රචකයාගේ විශාල රසිකාවියක වූ ඇඩෙල්ට විශාල පෙලඹවීමක් ඇති කරන ලදී. ඉන් පසුව 2006 සැප්තැම්බරයේදී හගට් ඇඩෙල්ව XL වෙත බඳවා ගත්තේ ය. ඇඩෙල් Jack Peñateගේ "My Yvonne" ගීතයට හඬ දායකත්වය ලබා දෙමින් සිටි කාල වකවානුවේදී ඇයට ඇගේ පළමු ඇල්බමය වූ 19 සහ, 21 ඇල්බමයේ ගීත සඳහා නිෂ්පාදන දායකත්වය ලබා දුන් නිෂ්පාදක ජිම් අබිස් ප්‍රථම වරට මුණ ගැසුණි. 2007 ජුනි මසදී ඇඩෙල් ප්‍රථම වතාවට රූපවාහිනී වැඩසටහනකට සහභාගී වූවා ය. ඒ BBC2 නාලිකාවේ Later... With Jools Holland වැඩසටහනට යි. 2007 ඔක්තෝබර් මසදී ඇඩෙල්ගේ කඩයිම් ගීයක් වූ "Hometown Glory" නිකුත් විය.
වසර 2008 වන විට ඇඩෙල් වැඩිම ආකර්ෂණය දිනාගත් ගායන තාරකාව බවට පත්ව සිටියා ය. ඇය Brit Awards Critics' Choice දිනාගත් ප්‍රථමයා බවට පත් වූ අතර Sound of 2008 නමැති BBC සංගීත විචාරක ඡන්ද විමසීමකදී 2008 වසරේ අංක එකේ භාවිකථනීය (Predicted) සාර්ථකම ඉදිරිපත් කිරීම ලෙස නම් කරන ලදී. ඇය විසින්ම රචනා කොට නිර්මාණය කළ ගීත බොහෝමයක් අඩංගු වූ "19" ඇල්බමය, බ්‍රිතාන්‍යයේ දර්ශක වල අංක එක බවට පත් විය. එම ඇල්බමය නම් කර ඇත්තේ එවකට ඇගේ වයස අනුව ය. The Times නවීන සංගීතය පිලිබඳ විශ්ව කෝෂය විසින් "අත්‍යවශ්‍ය - (Essential)" Blue-eyed soul (සුදු ජාතික කලාකරුවන් විසින් ඉදිරිපත් කරන Rhythm and blue සහ අධ්‍යාත්මික සංගීතය සඳහා යෙදෙන යෙදුමක්) පටිගත කිරීමක් ලෙස 19 නම් කරන ලදී. ඇඩෙල් ඇගේ දෙවන ඒකල ගීතය "Chasing pavements", 2008 ජනවාරි 14 දින නිකුත් කළාය. එම ගීතය UK දර්ශකයේ දෙවන ස්ථානය ලබා ගත් අතර සති හතරක් පුරාවට එම ස්ථානයේ රැඳී තිබුණි. 19 ඇල්බමය වෙනුවෙන් ඇඩෙල්ගේ නම මර්කරි ත්‍යාගය සඳහා නාමයෝජනා වී තිබුණි. තවද ඇය "හොඳම ජෑස් ඉදිරිපත් කිරීම" සඳහා Urban Music සම්මානය ද දිනා ගත්තාය. සාර්ථකම ඉදිරිපත් කිරීම වෙනුවෙන් Q සම්මාන නාම යෝජනාවක් ද ඇයට හිමි විය. එමෙන්ම හොඳම UK කාන්තා අංශය වෙනුවෙන් මියුසික් ඔෆ් බ්ලැක් ඔරිජින් නාමයෝජනාවක් ද හිමිවිය. ඇඩෙල් 2008 මාර්තු මාසයේදී කොලොම්බියා Records සහ XL Recordings සමඟ ඇගේ එක්සත් ජනපද සම්ප්‍රාප්තිය වෙනුවෙන් ගිවිසුමක් අත්සන් කළාය. එම මාසයේදී ම ඇය, කෙටි උතුරු අමෙරිකානු සංචාරයක යෙදුණු අතර 19 ඇල්බමය ජුනි මාසයේදී US වල නිකුත් විය. "ඇගේ පරම්පරාව තුළ ඉතාම ගෞරවාන්විත සහ අනුභාවික ජාත්‍යන්තර කලාකරුවන් අතරට පත් වීමට සත්‍යවශයෙන්ම ඇඩෙල්ට හැකියාව පවතී" යනුවෙන් බිල්බෝඩ් සඟරාව ඒ පිළිබඳව සඳහන් කළේය. An Evening with Adele ලෝක සංචාරය 2008 මැයි මාසයේදී ආරම්භ වූ අතර 2009 ජුනි මසදී නිමාවට පත් විය.
පසුව ඇය "2008 US සංචාරය" අවලංගු කර දැමුවේ ඇගේ කලින් පෙම්වතා සමඟ කාලය ගත කිරීම සඳහා ය. 2009 ජුනි වලදී ඇය නයිලොන් සඟරාවට ප්‍රකාශ කලේ "මම හරියට, 'මට විශ්වාස කරන්නත් බැහැ මම ඒක කළා කියලා.' ඒක හොඳටම අකෘතඥ වීමක් විදියටයි පේන්නේ... මම ඉතාම දැඩි ලෙස බොමින් හිටියේ, අන්න ඒ වගේ සම්බන්ධතාවයක් තමයි ඒ පිරිමි ළමයත් එක්ක මට තිබුණේ. මට ඔහු නැතිව ඉන්න එක දරාගන්න බැරි වුනා, ඉතින් මම හරියට, 'හොඳයි, මම මගේ වැඩ අවලංගු කරල දානවා' වගේ වුණා." ඇය එම කාල පරිච්ඡේදය ඇගේ "මුල් දිවියේ අර්බුධ" ("Early life crisis") ලෙස හඳුන්වා ඇත. එමෙන්ම ගුවන් ගමන් වල යෙදීමට ඇය දක්වන අකමැත්ත සහ හුරුපුරුදු ලන්ඩනයෙන් බැහැරව සිටින විට, නිවසින් ඈත් වීමේ පාළුව (Homesickness) නිසා ඇය කනස්සළු ස්වභාවයට පත් වීම වැනි කරුණු ප්‍රසිද්ධියට පත්ව ඇත. 2008 ඔක්තෝබර් මැද භාගය වන විට ඇඩෙල්ගේ US ආක්‍රමණය අසාර්ථක බවක් පෙනී ගිය නමුත් ඒ වන විට ඇයට NBC හි Saturday Night Live, 2008 ඔක්තෝබර් 18 වැඩසටහනට සහභාගී වීමට ආරාධනා කොට තිබුණි. එදින එම වැඩසටහනට, නියමිතව තිබූ පරිදි, US උප ජනාධිපති අපේක්ෂක සාරා පේලින් ද සහභාගී විය. වසර 14 ක ඉතිහාසය තුළ එම වැඩසටහනට ලැබුණු ඉහලම ප්‍රේක්ෂක ඇගයුම එදින ලැබුණේ මිලියන 17 ක නරඹන්නන් සංඛ්‍යාවක් ඒ වටා එක් වීමෙනි. එහිදී ඇඩෙල් "Chasing Pavements" සහ "Cold Shoulder" ගීත ගායනය කළාය. පසු දින වන විට 19 ඇල්බමය iTunes දර්ශක වල ඉහළට ම නැගි අතර Amazon.com හි පස්වන ස්ථානයට පත් වූයේ "Chasing Pavements" එහි හොඳම 25 අතරට එකතු වද්දී ය. එහිම ප්‍රතිඵලයක් ලෙස ඇල්බමය, බිල්බෝඩ් 200 දර්ශකයේ 11 වන ස්ථානයට පත් වූයේ පෙර සතියේ එය පැවති ස්ථානයෙන්, ස්ථාන 35 ක් ඉදිරියට පනිමිනි. 2008 නොවෙම්බර් මාසයේ දී ඇඩෙල්, තම මවගේ නිවසින් ඉවත්ව නොටින් හිල් වෙත පදිංචියට පැමිණි අතර එය ඇගේ බීම අතහැරීම සඳහා පිටිවහලක් විය. RIAA විසින් 2009 පෙබරවාරි මාසයේ දී එම ඇල්බමයට ගෝල්ඩ් සහතික ලබා දුනි. 2009 ජුලි වන විට, ඇල්බමයේ පිටපත් මිලියන 2.2 ක් ලොව පුරා අලෙවි වී තිබුණි.
51 වන වාර්ෂික ග්‍රැමී සම්මාන උළෙලේදී "හොඳම නවක කලාකරු" සඳහා ඇඩෙල් සම්මාන හිමි කර ගත්තාය. තවද වසරේ ගීතය සහ වසරේ පටිගතකිරීම සඳහා ද නාමයෝජනා ලැබූ "Chasing Pavements" ගීතය හොඳම කාන්තා පොප් ඉදිරිපත් කිරීම සඳහා සම්මාන දිනා ගත්තේය. සම්මාන උළෙලේ දී ඇඩෙල් "Chasing Pavements" ගීතය, ජෙනිෆර් නෙට්ල්ස් සමගින් ඉදිරිපත් කළාය. 2010 දී "Hometown Glory" ගීතය වෙනුවෙන් ඇඩෙල්, හොඳම කාන්තා පොප් ඉදිරිපත් කිරීම සඳහා නාමයෝජනා ලැබුවාය. අප්‍රේල් මාසයේදී ඇගේ "My Same" නමැති ගීතය ජර්මන් ගීත දර්ශකයට ඇතුළත් විය. ඒ, එම ගීතය ලීනා මෙයර්-ලැන්ඩ්රට් විසින් Unser Star für Oslo හෙවත් ඔස්ලෝ සඳහා අපේ තරුව නමැති තරඟාවලියක දී ගායනා කිරීමෙන් පසුව ය. එම තරඟාවලිය පැවැත්වූයේ 2010 යුරෝවිෂන් සංගීත තරඟාවලිය සඳහා ජර්මනිය නියෝජනය කරනුයේ කවරෙක්දැයි තෝරා ගැනීම සඳහා ය.
ප්‍රවර්ගය:අපරදිග ගායකයෝ ප්‍රවර්ගය:1988 උපත්
ලක්ෂපාන ඇල්ල
උසින් මීටර් 126 ක් පමණ වන ලක්ෂපාන ඇල්ල උස අනූව ශ්‍රී ලංකාවේ 8වැනි හා ලෝකයේම 625වැනි ස්ථානයේ පසුවන දියඇල්ල වෙයි. එය නුවරඑළිය පරිපාලන දිස්ත්‍රික්කයේ හැටන්හී පිහිටා ඇත.
කෙහෙල්ගමු ඔයට සම්බන්ධවන ස්ථානයට ආසන්න මස්කෙළිය ඔයෙන් ලක්ෂපාන දියඇල්ල නිර්මාණය වී තිබෙයි.
ජනශ්‍රැති
පැරණි ජනශ්‍රැතියකට අනූව බුදුන් වහන්සේ ශ්‍රී පාදස්ථානයට වැඩම කරන අතරතුරදී, මෙහි සිට ඉරුණු සිවුර පිරියම් කර ගත් බව පැවසෙයි.
පූජිත් ජයසුන්දර
පූජිත් සේනාධි බණ්ඩාර ජයසුන්දර යනු ශ්‍රී ලංකාවේ පොලිස්පතිවරයා වේ. 2016 අප්‍රේල් 20වන දින ව්‍යවස්ථාදායක සභාව විසින්, ජ්‍යෙෂ්ඨ නියෝජ්‍ය පොලිස්පතිවරු තිදෙනෙකු අතුරින් පූජිත් ජයසුන්දර ශ්‍රී ලංකාවේ 34වන පොලිස්පතිවරයා වශයෙන් තෝරා පත්කර ගැණිනි.
පුද්ගලික දිවිය
1960 මාර්තු 15වන දින කුරුණෑගලදී ඔහු උපත ලද ජයසුන්දර සිය ප්‍රාථමික අධ්‍යාපනය බෝගමුව මහමූකලාන්යාය, තක්සලා මහා විද්‍යාලයෙන් හදාරණ ලදී. විදුහලේ පහ ශ්‍රේණියේදී ඉබ්බාගමුව මධ්‍ය මහා විද්‍යාලයටත් ඉන්පසුව ඔහු 1969දී මහනුවර ධර්මරාජ විද්‍යාලයටත් ඇතුලත් විය. පසුව ශ්‍රී ජයවර්ධනපුර විශ්වවිද්‍යාලය වෙත තේරී පත් වූ ඔහු වාණිජවේදී දෙවන ඉහළ සාමාර්ථයක් සහිතව සිය උපාධිය සම්පූර්ණ කරන ලදී.
1985දී සහකාර පොලිස් අධිකාරීවරයෙකු ලෙස ශ්‍රී ලංකා පොලිස් සේවයට එකතු වූ ඔහු, පොලිස්පතිවරයා ලෙස පත්වීමට පෙරාතුව ජ්‍යෙෂ්ඨ නියෝජ්‍ය පොලිස්පතිවරයෙකු වශයෙන් සේවය කරන ලදී.
මන්නාරම බයෝබැබ් ගස
240px|thumb|මන්නාරම බයෝබැබ් ගස මන්නාරම පිහිටි බයෝබැබ් ගස පල්ලිමුනේ මාර්ගයේ ඇතුළට වන්නට දැකගත හැකිවේ. උස මීටර් 7.5ක් පමණ වන මෙම බයෝබැබ් ගසෙහි වට ප්‍රමාණය මීටර් 19.5ක පමණ වේ.
==ඉතිහාසය== අරාබි වෙළෙන්දන් විසින් ශ්‍රී ලංකාවට බයෝබැබ් ගස (අලි ගස) ගෙන එන්නට ඇතැයි විශ්වාස කෙරේ. 2003 වසරේ සිදුකරන ලද සමීක්ෂණයක අනුව මෙරට අලි ගස් 40ක් පමණ තිබෙන අතර, ඉන් 34 පමණ මන්නාරමේ පිහිටයි. මින් පල්ලිමුනේ පිහිටා තිබෙන අලිගස වර්ෂ 741ක් පැරණි යැයි විශ්වාස කෙරේ. ව මෙය පුරාවිද්‍යා ආරක්‍ෂිත ස්මාරකයක් වශයෙන් නම්කර තිබේ.
HwjwhwksgzjwganajwgJahwgshhsgwbswhw Yung eyqjwgajaagehgwhetet whaywy hwhsuJhajagJauagajsggshajjay you whwyyqjqqiq to wtshsywhwha ugh jahwhsha UK Kyiv Guinea
පියාඹන ස්පැගටි රාක්ෂයා
පියාඹන ස්පැගටි රාක්ෂයා (ඉංග්‍රීසි: Flying Spaghetti Monster) යනු පැස්ටාෆාරියන්වාදය හා සම්බන්ධ දෙවියන් වෙයි. පැස්ටාෆාරියන්වාදය යනු ආගම පිළිබඳ සැහැල්ලුවෙන් සිතීම ප්‍රවර්ධනය කරවන සමාජ ව්‍යාපාරයකි. රජයේ පාසල් වල බුද්ධිමත් නිර්මාණවාදය (මැවුම්වාදය) ඉගැන්වීමට එරෙහි වීම පිණිස මෙම ව්‍යාපාරය නිර්මාණය විය. එහි අනුගාමිකයින්ට අනුව පැස්ටාෆාරියන්වාදය යනු "අනෙක් ඕනෑම ආගමක් මෙන්ම, සැබෑ, නීත්‍යානුකූල ආගමක්" වේ. සැබෑ ආගමක් ලෙසට එයට සීමිත පිළිගැනීමක් ද ලැබී ඇත.
2005 වර්ෂයේදී එක්සත් ජනපදයේ කන්සාස් ප්‍රාන්තයේ රාජ්‍ය අධ්‍යාපන මණ්ඩලය විසින් ගත් තීරණයකට අනුව, රජයේ පාසල් වල පරිණාමවාදය වෙනුවට බුද්ධිමත් නිර්මාණවාදය ඉගැන්වීමට අවසර ලබා දෙන ලදී. 2005 දී බොබී හෙන්ඩර්සන් නම් තැනැත්තෙකු මෙම තීරණයට එරෙහිව රාජ්‍ය අධ්‍යාපන මණ්ඩලයට යැවූ උපහාසාත්මක ලිපියක් පැස්ටාෆාරියන්වාදයෙහි ආරම්භය ලෙස සැළකේ. එම ලිපිය මගින් හෙන්ඩර්සන් ඉල්ලා සිටියේ පාසල් වල මැවුම්වාදය උගන්වන්නේ නම් "පියාඹන ස්පැගටි රාක්ෂවාදය" ද ඉගැන්විය යුතු බවය. හෙන්ඩර්සන් මෙම ලිපිය සිය වෙබ් අඩවියෙහි පළ කිරීමෙන් පසුව "පියාඹන ස්පැගටි රාක්ෂයා" ඉක්මනින්ම අන්තර්ජාල සංසිද්ධියක් බවට පත් වූ අතර, ලෝකය පුරා පාසල් වල බුද්ධිමත් නිර්මාණවාදය ඉගැන්වීමට එරෙහි වීමේ සංකේතයක් ලෙස ද එය යොදා ගැනුනි.
පැස්ටෆාරියන්වාදයෙහි මූලධර්මයන් හෙන්ඩර්සන් ගේ Church of the Flying Spaghetti Monster නම් වෙබ් අඩවියෙහි සහ ඔහු 2006 දී ලියූ The Gospel of the Flying Spaghetti Monster නම් පොතෙහිද, The Loose Canon, the Holy Book of the Church of the Flying Spaghetti Monster නම් පොතෙහිද සඳහන් වේ. විශ්වය නිර්මාණය කරන ලද්දේ බීමත්, අදෘශ්‍යමාන, ඉගිළෙන ස්පැගටි රාක්ෂයෙකු විසින් බව මෙහි අනුගාමිකයන් පවසයි. ඔවුන් මුහුදු මංකොල්ලකරුවන් ලොව මුල්ම පැස්ටෆාරියන්වාදීන් ලෙස සළකයි.
මෙම සංකල්පය රසල්ගේ තේ පෝච්චිය නමින් හඳුන්වන දාර්ශනික තර්කයට සමානකමක් දක්වයි. එයින් පැවසෙන්නේ අසත්‍යෙක්ෂණය කළ නොහැකි ප්‍රකාශයක සාධන භාරය ඇත්තේ එම ප්‍රකාශය කරන තැනැත්තාට මිස, එය ප්‍රතික්ෂේප කරන තැනැත්තාට නොවන බවයි. පැස්ටෆාරියන්වාදීන් නිතරම මැවුම්වාදීන් සමග වාද ඇති කරගන්නා අතර, වරක් ෆ්ලොරීඩා ප්‍රාන්තයේ පෝක් ප්‍රදේශයෙහි පාසල් මණ්ඩලය විසින් පරිණාමවාදය ඉගැන්වීම ගැන නව නීති සම්මත කිරීම වැළැක්වීමට ඔවුන්ට හැකියාව ලැබුනි. පැස්ටාෆාරියන්වාදයට විද්‍යාත්මක ප්‍රජාවගෙන් ප්‍රශංසා ලැබී ඇති අතර, බුද්ධිමත් නිර්මාණවාදීන්ගෙන් විවේචන එල්ල වී තිබේ.